title: Piirturi

text: Piirturin erottaa matriisitulostimesta sen toimintatapa. Piirturi sananmukaisesti piirtää viivaa kynällä, toisin kuin tulostimet. Nykyään on käytössä leveälle rullapaperille tulostavia tulostimia joita puhekielessä kutsutaan piirtureiksi käyttötarkoituksen perusteella. Teknisesti nämä ovat kuitenkin tulostimia.


title: Piirturi

text: Valopiirturi on laite, jolla valotetaan maskeja piirilevyjen valmistuksessa.


title: Piirturi

text: Raskaan liikenteen kalustossa käytetään ajopiirturia tallentamaan ajoneuvon nopeus ja ajoaika. Vuoden 2006 jälkeen rekisteröidyssä kalustossa perinteinen paperikiekolle piirtävä laite on korvattu tiedot tallentavalla digitaalisella ajopiirturilla.


title: Piirturi

text: Monet analogiset mittalaitteet voidaan varustaa piirturilla, joka tavallisesti tulostaa jonkin suuren kuten lämpötilan, ilman suhteellisen kosteuden tms. ajan funktiona. Tällaisella piirturilla voidaan tulostaa myös sydänfilmi.


title: Basile Ikouébé

text: Basile Ikouébé (s. 1. heinäkuuta 1946) on brazzavillenkongolainen diplomaatti ja poliitikko, joka kuuluu Kongon työväenpuolueeseen. Hän on toiminut vuodesta 2007 Rodolphe Adadan seuraajana ulko- ja frankofoniaministerinä maansa hallituksessa. Hän on aiemmin toiminut esimerkiksi Kongon tasavallan pysyvänä edustajana Yhdistyneisiin kansakuntiin (1998–2007).


title: CBS (täsmennyssivu)

text: CBS tarkoittaa muun muassa seuraavia asioita:


title: Knife Party

text: Knife Party on australialainen elektronista musiikkia tekevä duo. Duo perustettiin vuonna 2011 ja sen muodostavat drum'n'bass-yhtye Pendulumista tutut Rob Swire ja Gareth McGrillen. Swire on korostanut, ettei Knife Party ole yhteydessä Pendulumiin, vaan on itsenäinen projektinsa. Knife Party julkaisi ensimmäisen EP:nsä "100% No Modern Talking" 12. joulukuuta 2011.


title: Rantasuon raatajat

text:
Rantasuon raatajat on Orvo Saarikiven ohjaama elokuva vuodelta 1942. Elokuva perustuu
Urho Karhumäen vuonna 1923 ilmestyneeseen romaaniin "Rantasuon sankarit", josta ilmestyi uusittu laitos vuonna 1943 elokuvan ensi-illan jälkeen nimellä "Rantasuon raivaajat. Romaani murrosvuosilta" .


title: Rantasuon raatajat

text: 1860-luvulle Hämeeseen sijoittuvan elokuvan päähenkilön rooliin Rantasuon nuoreksi isännäksi Taavetiksi valittiin yli-ikäinen Eino Kaipainen. Taavetti onnistuu viemään kilpakosijan nenän edestä suuren tilan tyttärestä Maijasta itselleen morsiamen (Ansa Ikonen). Avioliitto ei kuitenkaan ole auvoisaa, vaan sitä koettelevat niin luonnonvoimat kuin ihmisetkin. Sota-aikainen isänmaallishenkinen elokuva heijastelee ajan henkeä siinä, kuka maan ja isänmaan omistaa.


title: Bengt Ohlsson

text: Bengt Ohlsson (7. heinäkuuta 1963) on ruotsalainen kirjailija ja kolumnisti.


title: Bengt Ohlsson

text: Ohlssonin irtisanoutuminen vasemmistosta "Dagens Nyheterissä" julkaistussa debattiartikkelissa nostatti tammikuussa 2012 Ruotsissa vilkkaan sananvaihdon.


title: Massiivinen avoin verkkokurssi

text: MOOC (Massive Open Online Course) tarkoittaa verkossa pidettävää kurssia, johon pääsääntöisesti kaikilla on vapaa pääsy. Suurimmat järjestäjät ovat Coursera, edX ja Udacity. Suomessa MOOCeja järjestää Helsingin yliopiston tietojenkäsittelytieteen laitos ja Aalto-yliopisto.


title: Massiivinen avoin verkkokurssi

text: Ensimmäiset MOOCit syntyivät 1990-luvun loppupuolella. MOOCien tavoitteita ja tarkoituksia on arvioitu paljon viime vuosina. Osa näkee avointen verkkokurssien kapasiteetin lupauksena koulutuksen mahdollisuudesta kaikille, osa taas ennustaa MOOCien tulevaisuudessa syrjäyttävän perinteiset yliopistot. Erona ns. perinteiselle akateemiselle väylälle on ainakin kontrollin siirtyminen ja koulutuksellinen vapaus. Yliopisto-opetuksessa kontrolli on yleensä ollut opettajalla, kun taas avoimissa verkkokursseissa vastuu siirtyy opiskelijalle. Esimerkiksi MOOC-liikkeessä opettaja nähdään enemmän fasilitaattorina, joka edesauttaa opiskelijoita saavuttamaan päämääränsä. Myös koulutuksellinen vapaus on suuri verrattuna perinteiseen opetukseen, sillä MOOCit eivät ole sidottuja mihinkään olemassa olevaan koulutusjärjestelmään tai -rakenteeseen.


title: Massiivinen avoin verkkokurssi

text: Avoimia MOOCien tyyppisiä verkkokursseja on erityyppisiä. Näiden alkuvaiheista voi löytää kahta eri päätyyppiä: xMOOC ja cMOOC. Molemmille on yhteistä avoimuus ja suuret osallistujamäärät.


title: Massiivinen avoin verkkokurssi

text: xMOOCit ovat luennoitsijakeskeisiä – kuuluisa puhuja houkuttelee osallistujia. xMoocit sisältävät lyhyitä videoita, joita opiskelijat seuraavat itsenäisesti. Videoista opiskelijat tekevät monivalintakysymyksistä koostuvia tehtäviä ja tenttejä, jotka tarkastetaan automaattisesti.


title: Massiivinen avoin verkkokurssi

text: cMOOCit ovat toiminnan yhteisöllisyyttä korostavia: myös tässä mallissa käytetään videopohjaisia luentoja ja tehtäviä, mutta näiden lisäksi opiskelijoiden oletetaan joko itsenäisesti tai osaksi suoritusta muodostavan erilaisia sosiaalisia ryhmiä, kuten Facebook-ryhmiä, Google+-alustoja, blogeja tai virtuaalisia tapaamisia. Näissä ryhmissä on tarkoitus keskustella kurssiin liittyvistä asioista, opiskella ja auttaa muita opiskelijoita kurssin suorittamisessa, sekä antaa palautetta toisille harjoituksista.


title: Massiivinen avoin verkkokurssi

text: Lisäksi on perustettu erilaisia ongelmakeskeisiä #etMOOCeja sekä tavoitteellisia, projektimaisia ccMOOCeja. Näissä kurssit perustuvat jonkun käytännönläheisen ongelman käsittelyyn tai yhteisen tavoitteen saavuttamiseen. Kurssin aiheeksi valittua aihetta käsitellään koko kurssin voimin, ja kurssilla opettajan rooliksi jää ohjata kurssin yhteistä prosessia mahdollisilla tehtävänannoilla ja lisätietoa vaativien osien taustoittamisella luennoin. Tästä syntyvä tieto on kaikkien kurssin jäsenten vapaassa käytössä, mikä onkin herättänyt kysymyksiä sen lopullisesta omistussuhteesta.


title: Massiivinen avoin verkkokurssi

text: Vielä näiden lisäksi on olemassa erilaisia MOOC-variaatioita, jotka palvelevat omaa tarkoitustaan. Näitä ovat muun muassa mOOC eli Micro Open Online Course, joka painottaa pienuuttaan ja sen mahdollisuutta tehokkaampaan opiskelijan ohjaukseen. SPOC eli Small Private Online Course on pieni suljetun piirin oma kurssi. DOCC eli Distributed Online Collaborative Course taas on useamman eri yliopiston tai toimijan yhteisesti toteuttama verkkokurssi.


title: Massiivinen avoin verkkokurssi

text: MOOCien tarjonta kasvaa jatkuvasti. Maailmanlaajuisesti suuria MOOC-tarjoajia ovat Coursera, edX ja Udacity, joiden lisäksi kursseja tarjoavat useat pienemmän toimijat. Esimerkiksi Helsingin yliopiston tietojenkäsittelytieteen laitos tarjosi ensimmäisen ohjelmoinnin MOOCin tammikuussa 2012..


title: Massiivinen avoin verkkokurssi

text:
Coursera on amerikkalainen, vuonna 2012 perustettu kaupallinen MOOC-tarjoaja, jonka perustajia ovat Stanfordin yliopiston tietotekniikan professorit Daphne Koller ja Andrew Ng. Kolme ensimmäistä Courseran tarjoamaa kurssia keräsivät kukin yli 100 000 osallistujaa, ja Courseralla onkin tällä hetkellä maailmanlaajuisesti noin 6,5 miljoonaa käyttäjää. Kursseja tarjotaan 12 kielellä Web-, iOS- ja Android-pohjaisina.

Vuonna 2012 Coursera tarjosi kursseja Stanfordin, Princetonin, Michiganin sekä Pennsylvanian yliopistoista, mutta on tällä hetkellä laajentanut valikoimaansa, ja partneriyliopistoja onkin jo 108. Kurssit vastaavat sisällöiltään yliopistojen omia kursseja, mutta muun muassa niiden esitysmuotoja on muokattu digitaaliseen ympäristöön soveltuviksi.


title: Massiivinen avoin verkkokurssi

text: Kurssien opetus tapahtuu opettajien etukäteen kokoamien videopätkien kautta. Pätkiin on yhdistetty lyhyitä kysymyksiä, joihin vastaamalla opiskelija pääsee siirtymään videolla eteenpäin. Kurssin arvostelu toteutetaan kaksijakoisesti: monivalintatehtävät tarkastaa tietokone ja muut kurssin opiskelijat arvostelevat pidemmät tehtävät. Jokainen opiskelija saa arvosanan viideltä muulta kurssilaiselta ja arvostelee viiden muun opiskelijan tuotokset. Kurssin suorittamisesta opiskelija saa diplomin. Jotkin yliopistot (esimerkiksi Tampereen yliopisto) saattavat hyväksyttää tietyn määrän Courseran kursseja opinto-ohjelmiinsa. Coursera perustettiin Piilaakson riskipääomasijoittajien turvin. Nykyään palvelulla on 8 sijoittajaa, muun muassa Maailmanpankki. Sijoitusten lisäksi Coursera mahdollistaa toimintansa rahallisesti kahdella tavalla. Osa kurssisuorituksista oikeuttaa opiskelijan maksulliseen verifioituun diplomiin, joka vahvistaa, että opiskelija on suorittanut muilta osin ilmaisen Coursera-kurssin. Tämän lisäksi Coursera pyrkii luomaan yhteyksiä yritysten ja huippuopiskelijoidensa välille. Tästä yritykset maksavat Courseralle kiinteitä palkkioita..


title: Massiivinen avoin verkkokurssi

text: Vuonna 2012 MIT-yliopisto aloitti oman MOOC-projektinsa. Harvardin yliopiston liittyessä siihen syntyi edX. Fyysisesti edX sijaitsee Cambridgessa, Massachusettsin osavaltiossa. edX ei ole kaupallinen konsortio, vaan listaa periaatteikseen ei-kaupallisuuden, avoimen lähdekoodin alustan, yhteistyön ja taloudellisen kestävyyden. Kursseja on tarjolla useista yliopistoista, perustajajäsenten lisäksi yhteensä yli kolmestakymmenestä yliopistosta (3.3.2014), ja aiheita on runsaasti erilaisia, myös ei-teknisiltä aloilta. Ensimmäinen järjestetty kurssi oli ”Circuits and Electronics” (6.002x) maaliskuussa 2012, ja sille rekisteröityi yli 155 000 opiskelijaa 162 maasta. edXin erikoisuus on siinä, että se ei vain tarjoa tunnettujen yliopistojen kursseja verkossa, vaan tarjoaa OpenEdX-alustansa lähdekoodin vapaasti saataville, jolloin kuka tahansa voi luoda omia MOOCejaan käyttäen alustaa. OpenEdXin mooc.org-alusta on luotu yhteistyössä Googlen kanssa ja se on avattu syyskuussa 2013. OpenEdX ei pyydä yliopiston sitoutumista, vaan kursseja voivat tarjota vaikka vain laitokset ja oppiaineet.


title: Massiivinen avoin verkkokurssi

text: Kurssit edX:ssä muistuttavat muiden järjestäjien kursseja videoluentoineen, keskustelupalstoineen, wikipohjaisine yhteistyösivuineen ja muun verkkomateriaalin osalta. Esitietovaatimukset tulee selvittää ennen kurssille osallistumista. Muuten kursseille voi rekisteröityä kuka tahansa. Ensin etsitään kurssi hakemistosta ja varmistetaan, että esitietovaatimukset täyttyvät. Sitten rekisteröidytään luomalla edX-tili, jonka jälkeen kurssille voi osallistua. Kursseilta voi saada kolmenlaisia todistuksia: Honor Code Certificates of Achievement, Verified Certificates of Achievement ja XSeries Certificates of Achievement. Honor code certificates on saatavissa kaikille kursseille, eikä se vahvista käyttäjän identiteettiä. Verified certificate on mahdollista saada vain joillakin kursseilla ja siinä tarkastetaan henkilöllisyys valokuvan ja edX:n oman ID-tunnuksen avulla. XSeries-todistuksen voi saada tietyistä opintokokonaisuuksista.


title: Massiivinen avoin verkkokurssi

text: Udacity on amerikkalainen Stanfordin yliopistosta lähtenyt, kaupallinen MOOCien tarjoaja. Udacityn perustivat kolmikko Sebastian Thrun, David Stavens ja Mike Sokolsky tammikuussa 2012. Valmistellessaan kurssia tekoälystä Thrun koki, että hänen täytyy viedä kurssi nettiin, jotta suurempi yleisö pääsee osallistumaan sille. Tälle ensimmäiselle online-kurssille rekisteröityi 160 000 ihmistä 195 eri maasta. Tällä hetkellä (9.3.2014) Udacity tarjoaa 12 täyttä kurssia ja 24 ilmaista kurssimateriaalia.


title: Massiivinen avoin verkkokurssi

text: Thrun alkoi kehittää verkkokursseja kollegoidensa ja opetuksen ammattilaisten kanssa tavoitteenaan saada pedagogiikka mahdollisimman tehokkaaksi. Kurssit Udacityssa suunnitellaan ja toteutetaan joko yrityksen sisäisesti tai yhteistyössä muiden yritysten kuten Googlen tai Microsoftin kanssa. He etsivät kursseilleen taitavia opettajia, joita opiskelijat jaksavat seurata. Akateeminen pätevyys ei takaa sitä, että henkilö osaisi opettaa asiastaan hyvin. Udacityn kursseilla korostuu opetuksen ja käytännön ongelmien yhteys ja opetus on muodostettu projektimaiseksi ongelmanratkaisuksi. Kursseihin kuuluu videoluentojen lisäksi kenttätöitä, arjen ongelmia ja käytännöntilanteissa oppimista.


title: Massiivinen avoin verkkokurssi

text: Udacity tarjoaa ilmaisia kurssimateriaaleja sekä maksullisia täysiä kursseja. Opiskelija voi suorittaa kurssinsa Udacityssä oman aikataulunsa mukaan, koska kursseilla ei ole suorituksille määräaikoja. Ilmaisiin kurssimateriaaleihin sisältyy videoluentoja, informaatioita sekä automaattisesti tarkastettuja tehtäviä. Täysillä kursseilla opiskelijat saavat näiden lisäksi neuvoja projektisuunnitelmiin sekä palautetta suorituksistaan. Opiskelijat saavat henkilökohtaisen valmentajan, joka vastailee kysymyksiin ja antaa tukea kurssin aikana. Kaikkien täysin kurssien lopussa on loppuprojekti tai loppukoe. Lopuksi on päättöhaastattelu, jonka avulla Udacity varmistaa opiskelijan henkilöllisyyden ja myöntää Verified certificaten. Täysistä kursseistaan Udacity veloittaa kuukausimaksulla.


title: Massiivinen avoin verkkokurssi

text: Helsingin yliopiston tietojenkäsittelytieteen laitos tarjoaa MOOCit menestyksekkäästi suorittaneille mahdollisuuden hakeutua opiskelemaan Helsingin yliopistoon tietojenkäsittelytiede pääaineena. Opiskelijat, jotka osallistuvat aktiivisesti MOOC-kursseille ja suorittavat ne menestyksekkäästi, saavat kutsun haastatteluun ja näyttökokeeseen. Sen perusteella on mahdollista saada opinto-oikeus erilliskiintiön kautta tietojenkäsittelytieteen luonnontieteen kandidaatin (LuK) sekä filosofian maisterin (FM) tutkintoihin.


title: Massiivinen avoin verkkokurssi

text: Toki tietojenkäsittelytieteen opintoihin voi erilliskiintiöiden ohella hakea myös yhteisvalinnan kautta. Vuonna 2013 tietojenkäsittelytieteeseen oli päävalinnassa hakijoita 793, joista kokeeseen osallistui 402 ja hyväksyttyjä oli 222.


title: Massiivinen avoin verkkokurssi

text: MOOCit ovat nykyajan toteutustapa avoimelle opetukselle. Avoimella opetuksella on pitkä historia, joka ulottuu 1900-luvun alkupuolelle saakka. Monet amerikkalaiset yliopistot ovat tarjonneet opetustaan radion välityksellä ja ennen tätä myös kirjekursseina. Nykyaikaisemmassa muodossa avointen joukkokurssien historian nähdään ulottuvan 2000-luvun alkuun, jolloin MIT järjesti ensimmäisen kaikille avoimen verkkokurssin. Alkuaikoina opetus painottui teknisiin aloihin. Sama painotus näkyy MOOCeissa edelleen.


title: Massiivinen avoin verkkokurssi

text: MOOCien ideologinen tausta on peräisin 1990-luvun avoimuusliikehdinnästä. Tutkijat ryhtyivät vaatimaan tutkimusjulkaisuja avoimiksi ja maksuttomiksi – tästä käytetään nykyisin nimitystä Open Access, jonka tarkoituksena on erityisesti tutkimusjulkaisujen avoin saatavuus. Myöhemmin Open Access -liikehdintä on vaatinut myös kaikille avoimia tietovarantoja, esimerkiksi tutkimusaineistoja. Tätä periaatetta kannatetaan laajalti, mutta se ei edelleenkään ulotu kaikkialle. Avoimuusliikehdintää on perusteltu muun muassa eettisillä syillä: on eettisesti kestämätöntä, jos tietovarannot rajataan vain tietyille yhteisöille ja tutkimuslaitoksille. Tieto nähdään jokaisen ihmisen oikeutena, eikä pelkästään etuoikeutena.


title: Massiivinen avoin verkkokurssi

text: Massive Open Online Course -termiä käytettiin ensimmäisen kerran Kanadassa vuonna 2008. MOOCien kehitys on ollut nopeaa, sillä useat yliopistot ovat tehneet sekä yhteistyössä että erikseen omia sovellutuksia laajoista ja avoimista verkkokursseista. Yhdysvalloista MOOCit ovat levinneet lähes kaikille mantereille, ja näin ollen niiden kielivalikoima on todella kattava. Ensimmäinen todellinen harppaus MOOCien kehityksessä on ollut vuonna 2013, kun Virginia Tech mahdollisti kokonaisen tutkinnon suorittamisen täysin MOOCeihin perustuvalla opiskelulla. Näin ollen MOOCien kehityksessä on havaittavissa kaupallistumista, sillä ko. tutkinnon hinta oli 7 000 dollaria. Esimerkiksi erilaiset kurssien suoritustodistukset ovat usein maksullisia.


title: Massiivinen avoin verkkokurssi

text: Useimmat MOOCit ovatkin olleet niin sanotusti ”non-credit-kursseja”, eli niitä ei ole voinut hyväksilukea suorituksina opintokokonaisuuksiin. Kuitenkin joissain amerikkalaisissa yliopistoissa MOOCeista on myös ollut mahdollista saada erillisiä todistuksia tai mainintoja kurssien suorituksista.


title: Massiivinen avoin verkkokurssi

text: MOOCit vaativat paljon teknologista osaamista niin kurssin tarjoajilta kuin kurssin opiskelijoiltakin. Harjaantuneetkin opettajat voivat tarvita apua kurssien käytännön toteutuksessa, ja ensikertalaisille suositellaan usein ulkopuolisen tukitiimin apua. Tämän avulla on mahdollista siirtää osaaminen onnistuneesti luokkahuoneopetuksesta virtuaalimaailmaan ja taata teknisten ohjelmien toimiminen. MOOCien valmisteluun voi kulua jopa sadasta tuhanteen tuntia, ja laadukkaan kurssin valmistelu vaatii monen alan asiantuntijoita. Kursseilla käytettävien videoiden suunnittelu, tekeminen ja editoiminen vaativat paljon aikaa ja hyviä teknisiä taitoja. Monet MOOCeja tarjoavat sivustot antavat apua opettajille onnistuneiden kurssien luomiseen, mikä saattaa kuitenkin poistaa opettajan omaa persoonallista luennointitapaa. Monet suuryritykset ja rahakkaat säätiöt, erityisesti tietotekniikkayritykset, ovat myös mukana tukemassa avointa opetusta.


title: Massiivinen avoin verkkokurssi

text: Kurssien toteutus vaatii opettajalta pedagogisesti suurta vaivannäköä, jotta luennosta verkkoympäristössä tulisi ymmärrettävä ja selkeä. Erityisen haasteellisen tilanteesta tekee reaaliaikaisen palautteen puuttuminen, ja joitain MOOCeja on jouduttu keskeyttämään opiskelijoiden myöhemmin antaman negatiivisen palautteen vuoksi. Opettajilta vaaditaan myös tarkkaa kontrollia oman äänen- ja kehonhallinnasta, jotta videosta saadaan mahdollisimman katseluystävällinen. Selkeät maneerit ja äänekäs luennointi saattavat sopia luentosaliin, mutta videoiden kuuntelemisesta se saattaa tehdä haasteellisempaa. Näin ollen opettajien tulisi kiinnittää erityistä huomiota omaan olemukseensa luennoidessaan videon kautta opiskelijoille. Toisaalta MOOCit tarjoavat opettajille mahdollisuuden muuttaa joustavasti kurssin toteutuksessa käytettyä teknologiaa ja kurssin sisältöä. Lisäksi ne kannustavat opettajia miettimään uusia innovatiivisia metodeja oman oppiaineensa opettamiseen ja kannustavat herättämään keskustelua opiskelijoiden keskuudessa.


title: Massiivinen avoin verkkokurssi

text: Luentovideot ovat useasti melko lyhyitä, kestoltaan noin 4–15 minuuttia. Materiaalin voi kuulua lisäksi esimerkiksi aiheeseen liittyviä tehtäviä, artikkeleita sekä muuta oheislukemistoa.


title: Massiivinen avoin verkkokurssi

text: MOOCit vaativat opiskelijoilta säännöllistä pääsyä Internetiin sekä tarvittavia teknologisia kykyjä verkko-opetussivuston käyttöön. MOOCeja on kritisoitu siitä, että niihin hakeutuu opiskelemaan jo valmiiksi kouluttautuneita ihmisiä, mikä kyseenalaistaa avoimuuden tarkoituksen. Onkin pohdittu, onko MOOC enemmän hyvä jatkokoulutusväylä vai pärjäävätkö myös peruskoulupohjalta tulevat opiskelijat teknologian viidakossa. Jotkut skeptikot epäilevät, ettei opiskelijoiden ole mahdollista saavuttaa samaa tietomäärää kuin mitä luokkahuoneopetuksen kautta olisi mahdollista, sillä heidän mukaansa osa tärkeästä informaatiosta saattaa jäädä pois. Toisaalta MOOCien keskustelufoorumit pyrkivät kannustamaan vertaisopiskeluun muiden opiskelijoiden kanssa ja tarjoavat mahdollisuuden saada apua kotitehtävien parissa työskentelemiseen. Laajasta opiskelijavalikoimasta voi olla helpompi löytää sopivaa opiskeluseuraa ja omia mietteitä on helppo jakaa keskustelufoorumeilla niin uusien ideoiden kuin ongelmienkin kanssa.


title: Massiivinen avoin verkkokurssi

text: Tulevaisuudessa MOOC-alustoja voidaan teknologisesti hyödyntää muun muassa oppimisen seurannan ja digitaalisen aineiston keräämiseen, jota tutkimalla voidaan saada kattava kuva opiskelusta ja oppimisesta verkkoympäristössä. Tätä kautta on mahdollista myös kehittää jatkuvasti opetusta saadun palautteen ja analysoinnin avulla ja parantaa esimerkiksi verkko-opetuksen pedagogista toteutusta.


title: Massiivinen avoin verkkokurssi

text: MOOCeille ei ole olemassa yhtä johtavaa alustaa. Kilpailu parhaan alustan kehittämisestä onkin käynnissä erityisesti Yhdysvalloissa. Myös Euroopassa sekä muissa maanosissa kuten esimerkiksi Oseaniassa on luotu alustoja alueen yliopistojen MOOCeja varten. Vaatimuksia, joita hyvältä MOOC-alustalta vaaditaan, ovat muun muassa stabiliteetti, skaalattavuus, käytettävyys, ulkoasu ja tunne, rajavenyvyys, huollettavuus, turvallisuus sekä suorituskyky.


title: Massiivinen avoin verkkokurssi

text: MOOCien pedagogista toteutusta on pidetty puutteellisena, koska niissä korostuu valmiin tiedon siirto, eikä opiskelijan oppimisen tukemiseen tarjota riittävästi välineitä. Verkossa olevan luentotallenteen katselijat eivät voi kesken luennon esittää lisäkysymyksiä eivätkä antaa palautetta. MOOCeja on joissakin tapauksissa jouduttu keskeyttämään opiskelijoiden antaman palautteen perusteella, sillä luentoja on kritisoitu liian vaikeiksi tai sekaviksi. Yhteisöllisen oppimisen ja vertaistuen korostaminen voi koitua myös kurssien haasteeksi. Eri taustoista tulevien opiskelijoiden on hyvin vaikeaa arvioida toisten suorituksia ja antaa niistä relevanttia palautetta. Lisähaastetta tuo osallistujien eri koulutustaustat ja kielitaidon vaihtelevuus.


title: Massiivinen avoin verkkokurssi

text: MOOCien läpäisyprosentit jäävät usein hyvin pieniksi. Kurssin päättyessä kurssilla saattaa olla mukana enää vain 5 % kurssin aloittaneista opiskelijoista. On myös koettu, että kurssit eivät lisää koulutuksen tasa-arvoisuutta, koska suurin osa kurssien opiskelijoista on jo jonkin tutkinnon suorittaneita henkilöitä. Vaikka kursseista olisi mahdollista saada suorituksia, tarjontaa ei ole vielä niin paljon, että siitä pystyisi rakentamaan tutkintokokonaisuuksia. Useimmat kursseista ovat johdantokursseja, joille ei ole saatavilla jatkokursseja. Edistyneemmille opiskelijoille ei siis useimmiten ole tarjolla sopivia kursseja.


title: Massiivinen avoin verkkokurssi

text: Opiskelijoiden sitouttaminen kurssin suorittamiseen onkin yksi merkittäviä haasteista. Opiskelijoiden sitouttaminen edellyttää oppimisalustalta hyvää käytettävyyttä ja intuitiivista, motivoivaa oppimisympäristöä, joka edesauttaa uuden oppimiskokemuksen syntymistä.


title: Massiivinen avoin verkkokurssi

text: Yhtenä haasteena ovat tekijänoikeuskysymykset. Kurssilla jaettavan materiaalin muokkaus- ja jakamisoikeudet on syytä määritellä etukäteen. Myöskin kurssilla tuotettavan aineiston omistusoikeudet pitäisi alusta asti määritellä tarkasti, jotta oikeuksien selvittämiseltä vältyttäisiin myöhemmässä vaiheessa.


title: Massiivinen avoin verkkokurssi

text: MOOCeihin liittyy myös paljon pelkoa ja liioittelevaa retoriikkaa. Vaikka MOOCien etuina pidetään ilmaista opetusta, josta hyötyisivät varsinkin köyhemmistä olosuhteista tulevat, voi tämä toisaalta jättää opiskelijoita jälkeen. Joidenkin kriitikoiden mukaan MOOCit edistävät epärealista ”one-size-fits-all”-mallia korkeakouluopetukselle, mikä ei vastaa todellista opiskelijan ja professorin välistä vuorovaikuttamista ja oppimista. On myös huomioitava, etteivät aivomme toimi tietokoneen lailla, ottaen vastaan tietoa kiintolevylle, vaan ihmiset oppivat eri tavalla. Me opimme ihmisiltä ja muistamme asioita, jotka sisältävät paljon tunteita tai kokemuksia. Jotkut MOOC-kriitikot pelkäävät myös verkko-opiskelijoiden menettävän sosiaaliset kokemukset ja taidot, jotka kuuluvat olennaisesti yliopiston opetukseen.


title: Massiivinen avoin verkkokurssi

text: Verkkokurssien online-tarjonnassa on lukuisia etuja. Teknologian käytön avulla online-kurssit asettavat opiskelijat oppimisprosessin keskelle. Se tunnistaa, että ihmiset oppivat eri tavalla tarjoamalla pedagogiikkaa, joka on yksilöityä, sovitettu yksilön tarpeisiin ja tarjoaa aktiivisesti osallistavan ympäristön. Se on yhdistetty oikeaan elämään ja sitä tukee digitaaliset työkalut, joilla opiskelija voi oppia omaan tahtiin. Verkko-opiskelu tarjoaa myös enemmän joustoa ja halvemman vaihtoehdon perinteiselle kasvokkain tapahtuvalle ohjaukselle. Instituutiolle se ratkaisee rajallisen luokkahuonetilan kampuksella.


title: Massiivinen avoin verkkokurssi

text: Esimerkiksi Helsingin yliopisto on kokeillut joukkokursseja syksystä 2012. Hyötyjä näistä avoimista kursseista on, että ne tukevat tutkinto-opiskelua, ne rakentavat alan mainetta ja tunnettavuutta sekä kannustavat uusia ihmisiä hakeutumaan alalle. Avoimet joukkokurssit saattavat myös korvata pääsykokeen. Näin laitos saa uusia opiskelijoita, jotka ovat motivoituneita ja opiskelutaitoisia. Verkko-opiskelu kannustaa sen hyödyntämistä laajemmin, muun muassa osallistumaan muiden yliopistojen kursseille, jolloin laitoksen opettajille jää enemmän resursseja keskittyä ohjaukseen ja yhteistyöhön omien opiskelijoiden kanssa. Verkko siis kaiken kaikkiaan edistää opiskelijoiden virtuaalista liikkuvuutta ja kansainvälistymistä.


title: Massiivinen avoin verkkokurssi

text: Opiskelijoiden näkökulmasta MOOCeista saa suurimman hyödyn irti silloin kun kurssilla suoritettavat arvioinnit ovat hyvin suunniteltuja ja ohjeistukset suorittamiseen ja suoritusten arvosteluun ovat selkeät. Hyödyn saamisen tunteeseen opiskelijoilla vaikuttavat paljon juuri kurssien suunnittelu ja se, pystyvätkö opiskelijat osallistumaan ja kytkeytymään oppimiskokemuksiin. MOOCit tarjoavat mahdollisuuksia vahvaan tunteeseen yhteisöllisyydestä ja mahdollisuuksia verkostoitumiseen ja yhteistoimintaan. MOOCit mahdollistavat tiedon tutkimisen, oppimisen ja kehittämisen.


title: Massiivinen avoin verkkokurssi

text: Verkkokoulutuksessa on monia hyötyjä ja ne koskevat myös MOOCeja. Kuitenkin MOOCeilla on lisäksi muita etuja verrattuna verkkokursseihin. MOOCeissa on mahdollista päästä oppimaan ilman, että on fyysisesti koulussa. MOOCeja tarjoavat maksutta yksityiset ja julkiset yritykset sekä yksityiset yliopistot ympäri maailmaa (esimerkiksi Futurelearn, edX). MOOCit mahdollistavat muutokselliset kokemukset, jos osallistujat antautuvat yhteistoiminnalle. MOOCeissa opiskelijat pystyvät ottamaan kurssin kertaamiseen tai harjoittamaan varhaisempaa materiaalia aloittaakseen täysipäiväisen yliopisto-ohjelman. MOOC tarjoaa halvan kokeiluympäristön tavoilla, joita voidaan käyttää sitouttamaan opiskelijoita etäisistäkin paikoista käyttämällä videoita, sosiaalista mediaa ja uusia oppimisohjelmia. Opiskelijaksi kursseille pääsee kuka tahansa, mikä mahdollistaa niiden ihmisten opiskelun, joilla ei ole varaa yliopistoon pääsyyn. Kurssit mahdollistavat sellaiset opiskelijat, jotka haluavat vain tietoa tutkinnon sijaan. MOOC mahdollistaa myös taitojen oikeaksi todistamisen ja työhön sijoittumisen (esimerkiksi Udacityn työhönsijoittumisohjelma). Etuna MOOCissa on myös kustannusten alentuminen, mikä tarjoaa ilmaisen keinon laajentaa tietoa opiskelijoille ja alhaisemman kustannusmallin yliopistoille pidemmällä aikavälillä.


title: Massiivinen avoin verkkokurssi

text: MOOCit avaavat ovia kursseille ja niille voi osallistua kuka vain. Tämä johtaa uudenlaiseen oppimisen dynamiikkaan, joka tarjoaa opiskelijoille merkittäviä yhteistoiminnallisia ja keskustelumahdollisuuksia, joissa voidaan käydä läpi kurssiin liittyviä asioita. Tällaisella lähestymistavalla on se etu, että opettamisen vastuu jakautuu ympäri luokkaa, eikä jää ainoastaan ohjaajan vastuulle. Osallistujat tulevat erilaisista lähtökohdista, mikä mahdollistaa ideoiden laajan kirjon iän, alueen, kulttuurin ja näkökulman muodossa. MOOCit myös tuovat opetussuunnitelmat laajemman yleisön eteen, mikä lisää laitoksen vaikutusta yhteisössä poistamalla oppimisen esteet.


title: Massiivinen avoin verkkokurssi

text: Yksi MOOCien kiistattomista eduista on opiskelijoiden oppimiskäyttäytymisen seuraaminen teknologian avulla. Verkkokursseilla voidaan kerätä tietoa esimerkiksi siitä, miten monta kertaa kukin opiskelija on opiskellut oppimisympäristössä, miten monta kertaa luento on katsottu ja millaisia tuloksia kurssin tehtävistä on saatu. Analytiikan avulla voidaan mahdollisesti puuttua myös kurssin aikana huomattuihin huonommin menestyviin opiskelijoihin ja tarjota heille tarpeen vaatiessa tukea oppimiseen. Kurssien analytiikka antaa mahdollisuuden myös opetuksen ja pedagogiikan monipuoliseen kehittämiseen, mikä voi tulevaisuudessa muodostua varteenotettavaksi kilpailueduksi yliopistoille.


title: Massiivinen avoin verkkokurssi

text: Yhdysvalloissa 2013 tehdyn laajan tutkimuksen mukaan 39 prosenttia yli 2 800 yliopistovaikuttajasta piti verkkokursseja kestävänä ratkaisuna tarjota opetusta. Kyselyyn vastanneista suuri osa piti MOOCeja erityisen hyödyllisinä omien opetustapojen ja opetustarjonnan arvioimiseen. Kuitenkin samaan aikaan 64 prosenttia vastanneista uskoi MOOCeista saatavien todistusten sekoittavan ja hämärtävän perinteisten tutkintotodistusten arvoa. Työnantajien asenteita arvioitaessa kolmasosa vastaajista uskoi työnantajien ottavan lukuun verkkokursseilla suoritettavat kurssit pätevyyttä mitattaessa.


title: Massiivinen avoin verkkokurssi

text: Massiiviset avoimet verkkokurssit voivat yliopistovaikuttajien mukaan olla kiistellyistä pedagogisista aspekteistaan huolimatta tulevaisuuden tapa löytää lahjakkaita ihmisiä ympäri maailmaa. Monet suurista yliopistoista pitävät verkkokursseja jo nyt tärkeimpänä rekrytointikanavanaan.


title: Massiivinen avoin verkkokurssi

text: MOOCien ja verkko-opiskelun yleistyessä on kasvokkaisviestintä jäämässä vähemmälle. Opiskelussa on jo nyt ainakin jossain määrin käytössä erilaiset verkkoympäristöt, ja raja online-opiskelun ja luokkaopiskelun välillä on hämärtymässä. Monet tahot tarjoavat jo MOOCeja ja yhä enenevässä määrin tarjoajia tulee lisää. Kuitenkin MOOCien muodon ovat pitkälti jo kehittäneet Coursera, Udacity sekä edX.


title: Massiivinen avoin verkkokurssi

text: Mahdollisia haasteita voi aiheutua, mikäli verkko-opiskelu ja MOOCit syrjäyttävät kasvokkaisopetuksen kokonaan. Ryhmätyötaidot eivät näin välttämättä pääse kehittymään. Toisaalta tavalliseen yliopisto-opiskeluun verrattuna verkkokurssit tarjoavat edullisemman ja joustavamman opiskeluratkaisun. Myös tehokkuus on suurempaa, sillä yhtä luennoitsijaa kohden voi verkkokurssilla olla jopa 10 000 opiskelijaa. Tulevaisuudessa tulee myös työelämän täydennyskoulutus olemaan tarpeellista. MOOCin avulla työpaikoilla on helppoa ja edullista kouluttaa työntekijöitä.


title: Massiivinen avoin verkkokurssi

text: Tulevaisuudessa MOOC voi olla yhä yleisemmin väylä päästä yliopistoon. Helsingin yliopiston tietojenkäsittelytieteen laitos järjesti keväällä 2012 Suomen ensimmäisen MOOCin. Esimerkiksi tekemällä tämän tietojenkäsittelytieteen MOOCin ja käymällä haastattelussa, voi päästä suoraan opiskelemaan tietojenkäsittelytiedettä. Tämän lisäksi MOOCin suorittaneiden ei tarvitse enää käydä ohjelmoinnin perusopintoja.


title: Massiivinen avoin verkkokurssi

text: Tulevaisuudessa opiskeluympäristöt tulevat olemaan pitkälti verkkoympäristössä. Verkkokurssien maailmanlaajuisuus, korkeatasoisuus ja niiden ilmaisuus ovat vakiinnuttamassa asemaansa opiskeluympäristönä. Tulevaisuudessa kysymys kohdistuukin siihen, miten nämä kurssit rahoitetaan, kuinka laatua ylläpidetään sekä miten luotettavuus säilytetään.


title: Pertti Puikkonen

text: Pertti Puikkonen (s. 1954) on suomalainen raviohjastaja ja -valmentaja. Puikkonen aloitti uransa hevosten parissa 1970-luvun alussa. Joulukuuhun 2013 mennessä hän on ajanut urallaan yli 36 000 starttia, joista voittoja on kertynyt yli 3 000. Puikkonen on pitänyt omaa valmennustallia Vermon raviradalla vuodesta 1978. Tunnetuin hänen valmentamistaan hevosista on tamma I.P. Vipotiina, jolla Puikkonen on voittanut Ravikuningatar-tittelin kolmasti peräkkäin vuosina 2009–2011.


title: Pertti Puikkonen

text: Puikkonen tunnetaan myös iskelmälaulajana. Hän on julkaissut yhden albumin. . Hänen veljensä Raineri Puikkonen on ohjastanut myös yli tuhat voittoa.


title: Aikajana aborttilain historiasta

text: Tämä on aikanajana aborttilain historiasta.


title: Yrjö-Olavi Aav

text: Yrjö-Olavi Aav (s. 1946) on suomalainen elinkeinoelämän vaikuttaja, joka toimi STS-Pankin viimeisenä pääjohtajana. Hän siirtyi Kansallis-Osake-Pankin (KOP) järjestöpankin johtajaksi sen jälkeen, kun KOP osti STS-Pankin marraskuussa 1992. Myöhemmin hän on työskennellyt Merita Järjestöpankin yksikönjohtajana ja nykyisin Urheiluopistosäätiön hallituksessa.


title: Yrjö-Olavi Aav

text: Tammikuussa 2013 Helsingin käräjäoikeus tuomitsi Aavin sakkorangaistukseen luottamusaseman väärinkäytöstä Urheiluopistosäätiössä. Urheiluopistosäätiö oli jakanut vaalirahoitusta ehdokkaille vastoin omia sääntöjään. Aav oli työskennellyt säätiön asiamiehenä 2005–2009.


title: Niilo Helander

text: Nikolai ”Niilo” Helander (8. toukokuuta 1865 Orimattila – 8. tammikuuta 1930 Helsinki) oli liikemies ja kulttuurisäätiö Niilo Helanderin säätiön perustaja. Hän oli valtiopäivämies vuosina 1904–1906. Helanderilla oli kolmenkymmenen vuoden ajan merkittävä asema Heinolassa, jossa hän toimi monissa liike- ja kunnalliselämän luottamustehtävissä. Hänelle myönnettiin kunnallisneuvoksen arvonimi.


title: Niilo Helander

text: Nikolai eli Niilo Helander syntyi Orimattilassa 8. toukokuuta 1865. Hänen vanhempansa olivat Luhtikylässä asuneet seppä Karl Henrik Helanderin ja Ulrika Abrahamintytär Eerola. Perheessä oli kymmenen lasta. Helanderin kahdesta siskosta tuli opettajia, yhdestä, Selma Anttilasta, kirjailija sekä suomentaja, ja yksi siskoista avioitui professori Axel Ahlforsin kanssa. Niilo Helanderista tuli heidän kauttaan matemaatikko Lars Ahlforsin eno. Helanderin veljistä Kaarle Valerian ja Richard Helander olivat rakennusmestareita, Johan Teodor Helander taas oli Heinolassa ja Lahdessa toiminut kauppias, joka perusti sisaruksilleen koulukodin Helsinkiin. Niilo Helanderkin asui siellä opiskellessaan Handelsinstitutet i Helsingforsissa vuosina 1884–1886.


title: Niilo Helander

text: Helander aloitti kauppiasuransa kauppa-apulaisena, mutta ryhtyi pitämään veljensä kauppaa Heinolassa vuonna 1887. Hän laajensi yrityksen tukkukaupaksi, joka vei maaseudun tuotteita Pietariin ja myi maatiloille rakennusmateriaaleja. Helanderilla oli kolmenkymmenen vuoden aikana merkittävä asema Heinolassa, jossa hän pyrki edistämään yritystoimintaa ja alueen asioita. Hän oli Heinolan Vapaaehtoisen Palosammutuskunnan johtokunnan jäsen vuosina 1887–1892, Heinolan kylpylän johtokunnan jäsen 1891–1911 ja mukana paikallisessa pankkitoiminnassa sekä muissa paikallisissa luottamustehtävissä. Helander ajoi toteutumatta jääneiden Heinola–Jyväskylä-rautatien ja Päijänne–Kymijoki-kanavan rakentamista. Hän toimi myös Palovakuutus-Osakeyhtiö Pohjolan (nyk. OP Vakuutus) asiamiehenä Heinolassa vuosina 1891–1922. Helanderille myönnettiin kunnallisneuvoksen arvonimi vuonna 1898.


title: Niilo Helander

text: Helander oli porvarissäädyn edustaja säätyvaltiopäivillä 1904–1905 ja 1905–1906. Hän oli Heinolan kaupunginvaltuuston jäsen vuosina 1897–1909 sekä 1921–1922 ja valtuuston puheenjohtaja 1905–1909 sekä 1921–1922.


title: Niilo Helander

text: Helander osti Edvard Iston maalauksen "Hyökkäys" vuonna 1907.


title: Niilo Helander

text: Helander vaurastui entisestään, kun hän alkoi sijoittaa kiinteistöihin. Hän muutti vuonna 1922 Helsinkiin, jossa hän oli Hermes-taloyhtiön toimitusjohtaja vuodesta 1923 lähtien sekä pääosakas. Helanderien perhe teki 1920-luvulla useita matkoja Keski- ja Etelä-Eurooppaan. Muiden suomenmielisten, nopeasti vaurastuneiden tavoin Helander perusti kulttuurisäätiön. Vuonna 1927 perustetun Niilo Helanderin säätiön johtoon tuli tunnettuja valtio- ja yliopistoelämän vaikuttajia: vuorineuvos Amos Anderson, senaattori Kaarlo Castrén, professorit Yrjö Kajava, arkkiatri Jaakko Karvonen, kansleri Gustaf Komppa, vuorineuvos K. A. Paloheimo, senaattori Heikki Renvall, professori Alf Tudeer ja kansleri Antti Tulenheimo. Helanderin tarkoituksena oli, että liike- ja tiedemiehet kokoontuisivat säätiön kokousten myötä keskustelu- ja ystäväpiiriksi.


title: Niilo Helander

text: Moottoripyörä törmäsi Helanderiin Aleksanterinkadulla joulukuussa 1929. Hän kuoli vammoihinsa 8. tammikuuta 1930 Helsingissä.


title: Niilo Helander

text: Helander oli naimisissa kolmesti. Hän avioitui Hanna Maria Vilanderin kanssa vuonna 1888. Tämä kuoli vuonna 1899. Vuonna 1902 Helander avioitui Onni Loviisa Ståhlbergin kanssa. Avioliitto päättyi eroon vuonna 1915, jonka jälkeen Helanderin avioitui samana vuonna Fanny Clausenin kanssa.


title: Niilo Helander

text: Helanderilla oli yhdeksän lasta, muun muassa taiteilija Ulla Ståhlström (1921–1983) ja TK-valokuvaaja Nils Helander (1922–1944).


title: HMS Hampshire (D06)

text: HMS Hampshire (viirinumero D06) oli Britannian Kuninkaallisen laivaston County-luokan hävittäjä.


title: HMS Hampshire (D06)

text: Alus tilattiin 27. tammikuuta 1956 John Brown and Companyn telakalta ja sen köli laskettiin 26. maaliskuuta 1959. Alus laskettiin vesille 16. maaliskuuta 1961 kumminaan prinsessa Margaret. Alus otettiin laivastopalvelukseen 15. maaliskuuta 1963.


title: HMS Hampshire (D06)

text: Alus poistettiin palveluksesta 1976 ja se myytiin romutettavaksi 1979.


title: Mustatattiainen

text: Mustatattiainen ("Oxyporus mannerheimii") on lyhytsiipisiin kuuluva kovakuoriaislaji. Se on Suomessa rauhoitettu. Suomen lajien uhanalaisuusluokituksessa sitä ei pidetä enää uhanalaisena. Lajin tieteellinen nimi kunnioittaa suomalaista hyönteistutkija Carl Gustaf Mannerheimiä.


title: Mustatattiainen

text: Mustatattiainen on helposti tunnistettava kiiltäväpintainen, lähes täysin musta lyhytsiipinen, jolla on pituutta 7–10 mm. Ruumis on roteva ja suuressa päässä on huomattavan kookkaat leuat. Mustasta yleisväristä poiketen tuntosarvet ja raajojen nilkat ovat ruskeat.


title: Mustatattiainen

text: Levinneisyydeltään mustatattiainen on eurosiperialainen laji. Sitä tavataan laajalti Venäjällä Siperiaan saakka, mutta Euroopassa levinneisyys rajoittuu Suomeen ja Baltiaan. Lajia tavataan myös Itä-Puolassa. Suomessa lajin levinneisyys näyttää nykyisin rajoittuvan Keski-Suomeen sekä idässä Nuijamaalta Kuusamoon ulottuvalle vyöhykkeelle. Vanhoja havaintoja on jopa Varsinais-Suomesta, mutta elinalueensa länsi- ja lounaisosissa laji on taantunut selvästi.


title: Mustatattiainen

text: Sekä toukat että aikuiset kuoriaiset elävät sienten itiöemillä, erityisesti lehmäntatilla ja punikkitateilla, mutta sitä on tavattu myös puusta kasvavilta helttasieniltä. Muuten lajin elintavat tunnetaan hyvin heikosti. Mustatattiaista pidettiin pitkään ikimetsien lajina, mutta nykyisin sitä on tavattu myös koivikoissa, männiköissä ja jopa kulttuuriympäristöissä, kunhan sieniä on saatavilla. Löydöt ovat kuitenkin lähes poikkeuksetta yksittäisiä yksilöitä. Löytöpaikat ovat harvapuustoisia, mikä viittaa lajin suosivan valoisaa metsäympäristöä.


title: Mustatattiainen

text: Mustatattiaisen esiintymistä Suomessa vain osa on suojelluilla alueilla. Elintapojen tuntemattomuus kuitenkin vaikeuttaa suojelutarpeen arviointia.


title: Lahokapo

text: Lahokapo ("Boros schneideri") on melko kookas vanhojen metsien kovakuoriaislaji. Se on kooltaan 14 mm pitkä ja väriltään tummanruskea. Sitä esiintyy Itä- ja Pohjois-Euroopasta Siperiaan ulottuvalla alueella. Lahokapo kuuluu Euroopan unionin luontodirektiivin toisessa liitteessä mainittuihin eläinlajeihin. Suomessa lahokapo on rauhoitettu.


title: Lahokapo

text: Lajokapo on 11–14 mm pitkä, huomattavasti pituuttaan kapeampi, lieriömäinen kovakuoriainen. Väriltään se on tummanruskea ja kiiltäväpintainen.


title: Lahokapo

text: Toukka on helposti tunnistettava. Se on litteä, lähes 30 mm pitkä ja sen viimeisessä jaokkeessa on tunnusomaiset perälisäkkeet.


title: Lahokapo

text: Keski-Euroopasta lahokapo on hävinnyt kokonaan ja läntisin tunnettu esiintymä on Białowiezan metsässä, Puolassa. Puolassa on myös muutamia muita esiintymispaikkoja. Loput eurooppalaiset esiintymät ovat Baltian maissa, Suomessa ja Ruotsissa. Venäjällä sitä tavataan Siperiaan saakka. Ruotsissa laji elää ilmeisesti enää vain Gotska Sandönillä. Suomessa lajilla on yhtenäinen esiintymisalue itärajalla Ilomantsista Kuusamoon. Lisäksi kuoriaiselta tunnetaan hajanaisia esiintymispaikkoja sisämaassa, eristyksissä sekä toisistaan että itärajan esiintymästä. Näitä ovat esimerkiksi Seitsemisen kansallispuiston ja Pyhä-Häkin esiintymät.


title: Lahokapo

text: Lahokapo kuuluu Euroopan unionin luontodirektiivin toisessa liitteessä mainittuihin eläinlajeihin ja Suomen lajien uhanalaisarvioinnissa 2010 se on luokiteltu vaarantuneeksi (VU).. Suomessa lahokapo on rauhoitettu


title: Lahokapo

text: Lahokapo asuttaa vanhoja männiköitä, joissa on jatkuvasti saatavilla juuri kuolleita puita. Toukkia tavataan paljon aikuista kuoriaista useammin ja käsitys lajin levinneisyydestä perustuukin ennen kaikkea toukkahavaintoihin. Toukka elää vasta kuolleen, vielä pystyssä olevan männyn kaarnan alla, mutta joidenkin tietojen mukaan sitä on tavattu myös koivuilta ja Latviassa laji on tavattu tammesta. Myös palaneet puut kelpaavat elinpaikaksi. Toukkien kehityksen aikana kuolleessa puussa elävät "Aureobasidium"-suvun sinistäjäsienet muuttavat puun pinnan mustaksi ja toukka ilmeisesti käyttää näitä sieniä ravinnokseen. Sen on myös todettu saalistavan muita hyönteistoukkia. Riippuvuus sienistä aiheuttaa sen, että yksittäinen puu kelpaa lajin lisääntymispaikaksi vain vähän aikaa. Toukan kehitys kestää ainakin kaksi vuotta ja kuoriaiset aikuistuvat loppukesällä. Lisääntyminen tapahtuu ilmeisesti kuitenkin vasta talvehtimisen jälkeen seuraavana keväänä.


title: Lahokapo

text: Laji on aikaisemmin ollut koko maassa yleinen, mutta ikimetsien häviäminen on hävittänyt myös kuoriaiset. Sopivien elinympäristöjen puute hajottaa esiintymät nykyään laikuiksi. Noin kaksi kolmasosaa lahokavon esiintymistä Suomessa on suojelualueilla ja loputkin niiden tuntumassa.


title: Pirkko Alitalo

text: Pirkko Marjatta Alitalo (s. 28. joulukuuta 1949 Kuopio) on suomalainen talouselämän vaikuttaja. Hän toimi Pohjola Vakuutuksen varatoimitusjohtajana vuosina 1997–2000.


title: Pirkko Alitalo

text: Alitalo valmistui ylioppilaaksi vuonna 1970, ekonomiksi 1974 ja kauppatieteiden maisteriksi vuonna 1976 Helsingin yliopistosta. Vuosina 1976–1977 hän toimi Postipankin yritystutkijana. Pohjolan palvelukseen hän tuli vuonna 1977 arvopaperiosaston päälliköksi. Hän toimi tehtävässä vuoteen 1986 saakka, jolloin hänestä tuli Midland Montagu Osakepankin johtaja ja hallituksen jäsen. Vuosina 1988–1989 hän oli Keskinäisen henkivakuutusyhtiö Suomen (Suomi-yhtiö) sijoitus- ja hallintojohtaja.


title: Pirkko Alitalo

text: Ennen nimitystään Pohjolan varatoimitusjohtajaksi Alitalo työskenteli Pohjola-yhtiöiden sijoitusjohtajana vuodet 1989–1997. Alitalosta tuli varatoimitusjohtaja Iiro Viinasen noustua yhtiön pääjohtajaksi. Alitalo ja Viinanen pyysivät eroa Pohjolasta sen jälkeen, kun Suomi-yhtiö päätti myydä pääosan omistamistaan Pohjolan osakkeista.


title: Pirkko Alitalo

text: Alitalo on toiminut muiden muassa Capmanin (1990–1993), Tukon (1991–1996), Nokian (1992–2000), Alma Median (1997–2000) ja Svenska Handelsbankenin (2000–2009) hallituksissa. Lisäksi hän on ollut Huhtamäen (1992–1996) ja Fortumin (1998–2000) hallintoneuvoston jäsen. Vuodesta 2001 hän on ollut myös ruotsalaisen pörssiyhtiö Lagercrantz Group AB:n hallituksessa.


title: Pirkko Alitalo

text: Alitalon veli on akatemiaprofessori Kari Alitalo.


title: Vanha sydän

text: ”Vanha sydän” on Erinin kolmas single hänen esikoisalbumiltaan "Hunningolla". Erinin ja Maija Vilkkumaan yhdessä sanoittama kappale julkaistiin singlenä loppuvuodesta 2011.


title: Vanha sydän

text: "Vanha sydän" -kappaleen musiikkivideolla Erin on kahvilassa ja kirjoittaa kappaleen sanoitusta paperilapulle. Video julkaistiin 14. joulukuuta 2011 YouTube-palvelussa.


title: Vanha sydän

text: Kaija Koo teki kappaleesta oman versionsa Vain elämää -televisiosarjan ensimmäisellä tuotantokaudella vuonna 2012.


title: Rankka velvollisuus

text: Rankka velvollisuus (engl. "Jury Duty") on vuonna 1995 julkaistu komediaelokuva, joka perustuu televisiosarjan "Studio One" jaksoon "Twelve Angry Men" vuodelta 1954. Elokuvan pääosia esittävät Pauly Shore, Tia Carrere, Stanley Tucci, Brian Doyle-Murray, Shelley Winters ja Abe Vigoda. Elokuvan on ohjannut John Fortenberry. Elokuva ei menestynyt taloudellisesti ja voitti Razzie-palkinnon huonoimmasta miespääosasta. Elokuva oli Billie Birdin viimeinen.


title: Soluna Samay

text: Soluna Samay (s. 27. elokuuta 1990 Guatemala City, Guatemala) on tanskalainen laulaja. Hän edusti Tanskaa vuoden 2012 euroviisuissa kappaleella ”Should’ve Known Better”.


title: Vihtori Laurila

text: Vihtori Laurila (sukunimi vuoteen 1906 "Lasarov" ; 26. joulukuuta 1904 Kuopio – 5. joulukuuta 1988 Helsinki) oli suomalainen kirjallisuudentutkija.


title: Vihtori Laurila

text: Laurilan vanhemmat olivat kauppias Vilho Lasarov, myöh. Laurila ja Josefina Arpiainen. Hän pääsi ylioppilaaksi Kuopion lyseosta 1923, valmistui filosofian kandidaatiksi 1928 ja väitteli Helsingin yliopistossa filosofian tohtoriksi 1956.


title: Vihtori Laurila

text: Laurila oli Otavan kustantaman Suomen kansalliskirjallisuus-kirjasarjan toimittajana yhdessä E. N. Setälän ja Viljo Tarkiaisen kanssa 1928–1935. Hän oli sitten Turun suomalaisen klassillisen lyseon vt. vanhempana lehtorina 1935–1936 ja opettajana Someron yhteiskoulussa 1936–1937 ja Riihimäen yhteislyseossa 1937–1938. Laurila toimi kotimaisen kirjallisuuden tutkimusassistenttina Helsingin yliopistossa 1939–1940, Yleisradion va. dramaturgina 1942, Suomen Sosialidemokraatin kirjallisuusarvostelijana 1942–1943, Kustannus Oy Tammen kirjallisen osaston hoitajana 1943–1949 sekä vuodesta 1950 äidinkielen opettajana Helsingin opettajakorkeakoulussa ja Helsingin yksityisessä keskikoulussa. Hän oli lisäksi Kirjallisuuden tutkijain seuran sihteerinä 1932–1935 ja Suomi–Neuvostoliitto-seuran kirjallisuusjaoston johtajana vuodesta 1944.


title: Vihtori Laurila

text: Vuonna 1936 Someron yhteiskoulussa opettajana toiminutta Laurilaa syytettiin kommunistiksi, koska hän kuului kuolemanrangaistusta vastustaneen Ihmisoikeuksien liiton valtuuskuntaan. Kommunistisuutta osoittivat syytösten esittäjien mielestä myös Laurilan huoneen seinällä ollut Karl Marxin muotokuva ja rouva Aili Laurilan punainen käsilaukku. Todellisuudessa muotokuva esitti Leo Tolstoita mutta syytökset johtivat siihen että vuokraisäntä nimismies Lahonen irtisanoi opettajapariskunnan vuokrasopimuksen. Tämä Someron koulujupakkana tunnettu tapaus herätti aikanaan huomiota eduskuntaa myöten.


title: Vihtori Laurila

text: Vihtori Laurila oli naimisissa 1931–1978 kirjastonhoitaja Aili Edith Korhosen (k. 1978) kanssa.


title: Korpi (täsmennyssivu)

text: Korpi voi tarkoittaa:


title: Kissan rokotuspäivä

text: Kissan rokotuspäivä on kampanja, jonka on luonut MSD Animal Health. Sen tarkoituksena on lisätä niin kissan omistajien kuin eläinlääkäreidenkin tietosuutta kissojen rokottamisen tarpeellisuudesta. Kissan rokotuspäivä päättää kansainvälisen eläinten viikon, jota vietetään joka vuosi 4.–10. lokakuuta. Ensimmäistä valtakunnallista kissan rokotuspäivää vietettiin 10. lokakuuta 2012.


title: Kissan rokotuspäivä

text: Suomessa on kissoja virallisen arvion mukaan noin 700 000. Suurin osa kissoista rokotetaan vain kerran elämässä, kun ne ovat pentuja. Jotta kissalla olisi riittävä turva yleisimpiä tarttuvia tauteja vastaan tarvitaan kuitenkin säännöllisiä rokotuksia.


title: Kissan rokotuspäivä

text: Kissoja rokottamalla pystytään tehokkaasti ennalta ehkäisemään kissojen vaarallisia tartuntatauteja, jotka saattavat aiheuttaa vakavia sairastumisia ja kuolemantapauksia sekä uhata eläinperäistä elintarviketuotantoa. Kissojen rokottaminen suojaa myös ihmistä niiltä taudeilta (zoonoosit), jotka voivat tarttua kissasta ihmiseen, kuten vesikauhulta.


title: Kissan rokotuspäivä

text: Kissoja rokotetaan kissaruttoa, raivotautia, kissan kalikivirusta (FCV) ja kissan rinotrakeiittivirusta (FHV) vastaan. Kansainvälinen suositus on rokottaa kaikki kissat kissaruttoa ja kissaflunssia vastaan. Tarpeen mukaan voidaan myös rokottaa muita tauteja, kuten esim. raivotautia vastaan. Ulkokissojen rokottaminen raivotautia vastaan suojaa myös ihmistä mahdollisessa epidemiatilanteessa.


title: Kissan rokotuspäivä

text: Rokottamisen ansiosta kissanpennut voivat turvallisesti tutustua ympäristöönsä vailla pelkoa yleisestä ja usein pennun menehtymiseen johtavasta kissarutosta. Kissarutto on todellinen uhka ja paikallisia tautitapauksia esiintyy vuosittain. Kissojen säännöllinen tehosterokottaminen ylläpitää suojaa.


title: Kissan rokotuspäivä

text: Rokotesuoja varmistetaan antamalla kissalle tehosterokotuksia rokotekohtaisten ohjeiden mukaisesti. Ennalta ehkäisevän rokottamisen ja sisäloishäätöjen lisäksi on huolehdittava muista kissan hyvinvointiin vaikuttavista tekijöistä (esim. tasapainoinen ravitsemus), jotta kissan elimistön puolustusjärjestelmä toimisi parhaalla mahdollisella tavalla.


title: HMS Kent (D12)

text: HMS Kent (viirinumero D12) oli Britannian Kuninkaallisen laivaston County-luokan hävittäjä.


title: HMS Kent (D12)

text: Alus tilattiin 6. helmikuuta 1957 Harland and Wolffin telakalta Belfastista Pohjois-Irlannista ja sen köli laskettiin 1. maaliskuuta 1960. Alus laskettiin vesille 27. syyskuuta 1961. Alus otettiin laivastopalvelukseen 15. elokuuta 1963.


title: HMS Kent (D12)

text: Alus poistettiin palveluksesta 1980 ja oli sen jälkeen Portsmouthissa majoitusaluksena. Falklandin sodan syttyessä aluksen palvelukseen palauttamista mietittiin, mutta kahden vuoden heikko ylläpito esti sen. Aluksesta tehtiin 1984 merikadettien koululaiva ja se poistettiin tehtävästä 1987, minkä jälkeen se oli varastona alusluettosta poistamiseen saakka 1993. Alus myytiin 1998 ja hinattiin Intiaan romutettavaksi.


title: Luhta (täsmennyssivu)

text: Luhta voi tarkoittaa:


title: David S. Mann

text: David Scott Mann (s. 25. syyskuuta 1939 Cincinnati, Ohio) on yhdysvaltalainen demokraattipuolueen poliitikko. Hän sai Bachelor of Arts -arvon vuonna 1961 Harvardista ja palveli Yhdysvaltain laivastossa vuosina 1961–1965. Hän valmistui vuonna 1968 Harvard Law Schoolista.


title: David S. Mann

text: Mann toimi valmistumisensa jälkeen juristina Cincinnatissa. Hän istui vuosina 1972–1974 kunnallisessa terveyslautakunnassa ja sitten kaupunginvaltuustossa vuosina 1974–1992. Hän toimi myös Cincinnatin pormestarina vuosina 1980–1982 ja jälleen vuonna 1991. Vuosina 1993–1995 hän edusti Yhdysvaltain edustajainhuoneessa Ohion 1. vaalipiiriä. Häntä edelsi siellä Charlie Luken ja seurasi Steve Chabot.


title: Pottiputki

text:
Pottiputki on istutusväline jolla voi istuttaa puun paakkutaimia. Sen kehitti Sauli Takalon työn pohjalta Tapio Saarenketo 1970-luvun alussa.
Koivun istutuksessa pottiputki ei välttämättä toimi koska koivun taimi saattaa olla liian iso verraten ohkaiseen pottiputkeen.


title: Pottiputki

text: Istutettaessa pottiputki isketään maahan ja pottitaimi päätyy maahan kun jalalla polkaistaan pottiputken alaosassa olevaa vipua. Tällöin mekanismi suorittaa istutuksen; Alaosan kaksi metallista leukaa aukenevat ja taimi tipahtaa leukojen aukenemisen muodostamaan kuoppaan. Istuttaja voi palauttaa leuat kiinni vetämällä kahvasta, joka on putken yläosassa. Istuttaja voi operaation jälkeen esimerkiksi saappaan reunalla viimeistellä istutuksen niin, että maa taimen ympäriltä tiivistyy, ja tarkistaa että taimi jää pystysuoraan. Istuttajalla voi olla mukana useita kymmeniä taimia taimivakassa.


title: Pottiputki

text: Menetelmä on nopeampi ja helpompi kuin kuokka, kumartelua ei tarvita. Istutusnopeuteen vaikuttaa myös taimien kantomatka ja maaston muoto.


title: Pottiputki

text: Jos taimi on halkaisijaltaan liian iso, se ei mahdu putkeen. Pottiputkia on olemassa useita eri kokoja, joissa muuttuva tekijä on erityisesti putken halkaisija.


title: Pottiputki

text: Maastosta riippuen leukoihin voi kertyä esimerkiksi kosteahkoa multa-ainesta, joka on mielekästä toisinaan puhdistaa. Puhdistaminen tapahtuu siten, että jättää leuat auki-asentoon ja kaapii aineksen pois, tai kopistelee putkea niin että aines tipahtaa.


title: G. Hannelius

text: Genevieve Knight ”G.” Hannelius (s. 22. joulukuuta 1998 Boston, Massachusetts, Yhdysvallat) on yhdysvaltalainen näyttelijä ja laulaja, joka tunnetaan parhaiten Avery Jenningsin roolistaan Disney Channelin tilannekomediasarjassa "Dog with a Blog". Lisäksi hän on näytellyt Jo Keeneriä Disney Channelin sarjassa "Onnea matkaan, Charlie!", sekä Emily Pearsonia saman kanavan elokuvassa "Partioveli" ("Den Brother").


title: G. Hannelius

text: Hannelius syntyi Bostonissa ja muutti Maineen kolmevuotiaana. Hänen isänsä on ruotsalainen.


title: G. Hannelius

text: Hannelius aloitti näyttelemisen neljävuotiaana paikallisessa lastenteatterissa. Myöhemmin hän osallistui useisiin koekuvauksiin ja pärjäsi niissä hyvin, minkä vuoksi hänen perheensä muutti Los Angelesiin vuonna 2008.


title: G. Hannelius

text: Hannelius pääsi Disney Channelin vakionäyttelijäksi erään mainoksen kautta, jossa kanavan tuottaja huomasi hänet. Hannelius sai sivurooleja sarjoista "Sonny with a Chance", "Hannah Montana" ja "Onnea matkaan, Charlie!". Pääroolin hän sai Emmy-ehdokkaana olleesta sarjasta "Dog with a Blog". Lisäksi hän on tehnyt äänirooleja useissa animaatioissa.


title: G. Hannelius

text: Hannelius on julkaissut iTunesissa seitsemän musiikkikappaletta, joista useimmat ovat hänen itsensä kirjoittamia.


title: G. Hannelius

text: G. Hanneliuksella on YouTube-kanava GByGNailArt. Hannelius valmistui Sierra Canyon High Schoolista toukokuussa 2017.


title: Doorwerth

text: Doorwerth on kylä Alankomaissa. sijaitsee 8 kilometriä Arnhemista länteen Renkumin kunnassa ja Gelderlandin provinssissa. Kylän asukasluku on noin 4 350 (2007).


title: Doorwerth

text: Seelbeekin laakson seuduilla on ollut asutusta muinaisista ajoista asti. Doorwerthista löytyy kirjallisia mainintoja jo varhaiselta keskiajalta, jolloin alueelle rakennettiin pieni linnoitus ja myöhemmin Doorwerthin linna.


title: Doorwerth

text: Doorwerth oli itsenäinen kunta vuosina 1818–1923.


title: Luettelo televisiosarjan Ville Vallaton jaksoista

text: Tämä sivu sisältää luettelon Ville Vallaton -televisiosarjan jaksoista.


title: Käsipallon miesten Euroopan-mestaruuskilpailut 2012

text: Vuoden 2012 käsipallon Euroopan-mestaruuskilpailut järjestettiin Serbiassa 15. – 29. tammikuuta. Kisoihin selvisi karsintojen kautta 16 maata. Turnauksen voitti Tanska, joka voitti loppuottelussa isäntämaa Serbian maalein 21–19. Pronssiottelussa Kroatia voitti Espanjan 31–27.


text: Lähde:


title: Hallitus (politiikka)

text: Politiikan käsitteistössä hallitus tarkoittaa pääministeristä ja muista ministereistä koostuvaa valtioneuvostoa. Joissakin yhteyksissä hallituksen käsitteeseen sisältyy valtioneuvoston lisäksi myös presidentti.


title: Hallitus (politiikka)

text: Hallitus on toimeenpanovaltaa käyttävä hallinnon osa. Parlamentarismissa valtioneuvoston jäsenten on nautittava eduskunnan luottamusta.


title: Hallitus (politiikka)

text: Kaksipuoluejärjestelmään voi kuulua olennaisena osana se että kummallakin puolueella on tietyn ministeriön hallinnonalaan keskittyvät henkilönsä, joita voidaan kutsua esimerkiksi kabinettiministereiksi, mutta oppositiopuolueen kabinetti kulkee nimellä varjohallitus, ja vastaavasti kaikkien kabinettiministerien tehtävänimikkeiden eteen liitetään "varjo-" etuliite. Käytännössä tämä tarkoittaa, että kaksipuoluejärjestelmässä, missä oppositiopuolue voi täysin korvata hallituspuolueen hallituksessa vaalien jälkeen, on jo ennen mahdollista vaihdosta oppositiopuolueen piiristä katsottu valmiiksi sopiva ministeriehdokas.


title: Hallitus (politiikka)

text: Yleensä monarkistisissa tai parlamentaarisissa kaksipuoluejärjestelmissä pääministerin rooli korostuu, koska valtiokäytännön mukaisesti usein seremoniallisella valtionpäämiehellä on vähän päivänpoliittista valtaa.


title: Hallitus (politiikka)

text: Monipuoluejärjestelmässä harvoin ylläpidetään jatkuvaa hallituskoneistoa kussakin puolueessa erikseen, koska puolueet joutuvat melkein aina muodostamaan hallituskoalition, jolloin kukin siihen kuuluva puolue saa vain osan ministerinsalkuista. Puolueiden keskinäiset voimasuhteet useimmiten vaikuttavat kohtalaisen merkittävästi siihen kuinka monta ja vaikutusvaltaista salkkua kukin puolue salkkujaossa saa.


title: Hallitus (politiikka)

text: Kun sekä kaksipuoluejärjestelmässä että monipuoluejärjestelmässä suurin merkitys on sillä mitkä puolueet menestyvät vaaleissa; yksipuoluejärjestelmässä olennaisinta on se miten eri suuntauksia edustavat henkilöt nousevat ja laskevat hallituskoneiston sisällä. Tämä on ainoa muutosvoima yksipuoluejärjestelmässä.


title: Siltala

text: Siltala voi viitata seuraaviin:


title: Kuusikko

text: Kuusikko voi tarkoittaa seuraavia:


title: Kim Chung-han

text: Kim Chung-han (; s. 3. helmikuuta 1950) on eteläkorealainen entinen lentopalloilija. Hän pelasi maansa joukkueessa olympialaisissa vuosina 1972, jolloin Etelä-Korea sijoittui seitsemänneksi, ja 1976, jolloin joukkue oli kuudes.


title: Männikkö

text: Männikkö on suomenkielinen sukunimi, joka on muun muassa seuraavilla henkilöillä:


title: Dmitri Suranovitš

text: Dmitri Suranovitš (Venäjäksi: Дмитрий Суранович) (s. 27. kesäkuuta 1995 Minsk, Valko-Venäjä) on venäläinen entinen moottoriurheilija. Vaikka hän on syntynyt Valko-Venäjällä, hän kilpaili kuitenkin venäläisellä lisenssillä.


title: Dmitri Suranovitš

text: Suranovitš aloitti Karting-uran vuonna 2008 ja ajoi sen jälkeen useissa kansainvälisissä kilpailuissa. Hän on Venäjän KF3 mestari vuodelta 2009 ja vuoden 2010 Venäjän KF2 mestari. Vuonna 2011 Suranovitš siirtyi kilpailemaan Formula Abarth-sarjaan. Hän ajoi kahdeksan kilpailua Euroopan Formula Abarth -sarjassa ja neljä kilpailua Italian Formula Abarth -sarjassa. Hän saavutti sekä Euroopan että Italian sarjoissa yhden pisteen. Vuonna 2012 Suranovitš kilpaili GP3-sarjassa ajaen Marussia Manor Racing-tallissa. Suranovitš aiheutti Monacon sprinttikilpailussa rajun kolarin, kun Conor Daly osui hänen auton peräänsä ja lähti ilmalentoon. Daly selvisi säikähdyksellä ja Suranovitš hylättiin kilpailusta. Hän ei saavuttanut pisteitä. Parhaaksi sijoitukseksi jäi 11:s sija. Samana vuonna Suranovitš kilpaili Toyota Racing Series-sarjassa sijoittuen sarjan 12:ksi. Vuonna 2013 Suranovitš ajoi kolme kilpailua Euroopan Formula 3 -sarjassa saavuttamatta pisteitä.


title: Dmitri Suranovitš

text: Hän joutui vuonna 2013 lopettamaan uransa 17-vuotiaana rahoitusongelmien vuoksi.


title: Suomi talviolympialaisissa 1976

text: Suomi saavutti Innsbruckin talviolympialaisista 1976 seitsemän mitalia, joista kaksi oli kultaa, neljä hopeaa ja yksi pronssia. Kisojen mitalitilastossa Suomi sijoittui kuudenneksi.


title: Helander

text: Helander on muun muassa seuraavien henkilöiden sukunimi:"Piera Klemetinpoika Helander" on saamelaisen kirjailija Pedar Jalvin käyttämä kirjailijanimi.


title: Suomi talviolympialaisissa 1980

text: Suomi saavutti Lake Placidin talviolympialaisista 1980 yhdeksän mitalia, joista yksi oli kultaa, viisi hopeaa ja kolme pronssia. Kisojen mitalitilastossa Suomi sijoittui seitsemänneksi.


title: Suomi talviolympialaisissa 1980

text: Maastohiihdossa miesten 15 kilometrillä Suomen Juha Mieto hävisi ruotsalaiselle Thomas Wassbergille 0,01 sekunnilla. Lake Placidin jälkeen ajat alettiin mitata sekunnin kymmenysosien tarkkuudella. Mikäli Mieto olisi voittanut, Suomi olisi onnistunut päihittämään Ruotsin mitalitilastossa.


title: Cidesco

text:
CIDESCO () on kansainvälinen kauneudenhoidon ammattijärjestö, joka on perustettu 27. joulukuuta 1946 Brysselissä. Sen perustivat belgialainen Georges Dumont ja ranskalainen Jacques Poirsons.
Järjestön tavoitteena oli koota yhteen kauneudenhoidon ammattilaisia ideointia ja tiedon kokoamista varten. Pidettiin myös tärkeänä alan maineen ja merkityksen vuoksi luoda yhteyksiä muiden muassa lääkäreihin, kirurgeihin, ihotautilääkäreihin ja kosmetiikan valmistajiin. Kolmas tärkeä tavoite oli luoda kestävät puitteet kauneudenhoitoalan koulutukselle, kehittää tutkintojärjestelmää ja koettaa perustaa alalle erikoistuneita kouluja.


title: Cidesco

text: Cidescon päätoimisto sijaitsee Zürichissä, Sveitsissä, ja sillä on jäsenyhdistyksiä 30 maassa. Järjestön alkuperäisen ranskankielisen nimen alkukirjaimista muodostuva akronyymi Cidesco hyväksyttiin järjestön nimeksi 9. tammikuuta 1956. Suomen Cidesco on toiminut vuodesta 1971 alkaen.


title: Cidesco

text:
Cidescon toimiala on kasvojen ja vartalon hoitaminen, ja tähän se on kouluttanut jäseniään vuodesta 1959 alkaen. Nykyisin 40 maassa toimii yhteensä 230 koulua, joissa annettava opetus noudattaa järjestön koulutusohjelmaa ja joilla on oikeus antaa koulutuksen suorittaneille kosmetologeille Cidescon diplomi.
Vuodesta 1960 järjestö on palkinnut ansioituneita jäseniään ansiomitaleilla. Vuonna 1977 suomalaiselle Margit Grönroosille myönnettiin järjestön kunniadiplomi "Diplome d’Honneur du CIDESCO". Eila Hellgren sai Cidescon perustajan mukaan nimetyn "Diplome de Georges Dumont" -diplomin vuonna 1989.


title: Cidesco

text: Cidescon ensimmäinen Pohjoismaissa järjestetty vuosittainen maailmankonferenssi oli vuonna 1985 Suomessa. Samana vuonna Kristina Peltomaa valittiin järjestön hallituksen puheenjohtajaksi. CIDESCO puheenjohtajana on toiminut myös opetusneuvos Riitta Salmi.


title: Cidesco

text: Suomen CIDESCO ry:n toiminta jouduttiin päättämään 30.3.2017 pidetyssä vuosikokouksessa, koska uutta hallitusta ei saatu kokoon. Hallituksen tulee koostua seitsemästä jäsenestä puheenjohtaja ja varapuheenjohtaja mukaan lukien.


title: Cidesco

text: Suomen CIDESCO ry


title: Suomi talviolympialaisissa 1984

text: Suomi saavutti Sarajevon talviolympialaisista 1984 13 mitalia, joista neljä oli kultaa, kolme hopeaa ja kuusi pronssia. Kyseessä on maan kaikkien aikojen suurin mitalimäärä talviolympialaisista. Edellisen kerran Suomi oli saavuttanut olympiakisoista suuremman mitalimäärän Melbournessa 1956. Kisojen mitalitilastossa Suomi sijoittui neljänneksi.


title: Suomi talviolympialaisissa 1984

text: Maastohiihtäjä Marja-Liisa Hämäläinen oli mitalien määrällä ja laadulla vertailtuna kisojen paras urheilija.


title: Lepistö

text:
Lepistö on suomalainen sukunimi, joka on muun muassa seuraavilla henkilöillä:
voi tarkoittaa seuraavia:


title: Kissan kalikivirus

text: Kissan kalikivirus eli feline calicivirus (FCV) on kissoilla esiintyvä erilaisia tulehdusoireita aiheuttava virus. Virusta torjutaan rokottein.


title: Kissan kalikivirus

text: Kalikivirustartunta aiheuttaa ylempien hengitysteiden oireita, keuhkotulehdusta, haavaista suutulehdusta ja joskus suolistotulehdusta tai niveltulehdusta. Tartuntoja todetaan eniten 2-6 kk:n ikäisillä kissoilla, mutta tauti voi tarttua kaikenikäisiin kissoihin.


title: Kissan kalikivirus

text: Kissan oireet ovat vaihtelevia, ja niihin vaikuttavat viruskanta, kissan ikä ja muut mahdolliset samanaikaiset tartunnat. Taudin vakavuus vaihtelee lievästä parin päivän hengitystieoireilusta jopa kuolemaan johtavaan keuhkotulehdukseen.


title: Kissan kalikivirus

text: Kuume liittyy kaikkiin kalikiviruksen aiheuttamiin tautitiloihin. Kuumekäyrä on kaksihuippuinen. Ensimmäinen lämmönnousu todetaan yleensä parin päivän kuluttua tartunnasta, jolloin kissa on vielä oireeton. Tämän jälkeen lämpö on normaali taas pari päivää. Kuume nousee jälleen, kun ensimmäiset näkyvät oireet ilmaantuvat. Sairailla kissoilla voi esiintyä apeutta, syömättömyyttä ja turkin huonokuntoisuutta. Ylempien hengitysteiden oireiden yhteydessä esiintyy usein silmä- ja sierainvuotoa. FCV on yleisin kissan keuhkotulehduksen aiheuttaja.


title: Kissan kalikivirus

text: Suun haavaumia aiheuttava tautimuoto on yleinen, ja se voi esiintyä yksin tai yhdessä muiden sairauden muotojen kanssa. Taudista kärsivä kissa voi kuolata. Kielessä ja kirsussa sekä suuontelon seinämissä voi olla haavaumia. Ne paranevat yleensä runsaassa viikossa.


title: Kissan kalikivirus

text: Jotkut viruskannat saattavat aiheuttaa äkillisiä niveltulehduksia, joiden seurauksena raajojen nivelet saattavat turvota ja kipeytyä siinä määrin, että kissa ei halua liikkua. Niveloireita esiintyy yleisimmin nuorilla kissanpennuilla.


title: Kissan kalikivirus

text: Tunnetaan myös kalikiviruksen aiheuttama vakava tautimuoto, jossa oireina on korkea kuume, ihon turvotukset, haavaumat päässä ja raajoissa sekä keltaisuus. Kuolleisuus tähän tautimuotoon on korkea: jopa 75 % sairastuneista kissoista kuolee.


title: PAL (täsmennyssivu)

text: PAL voi tarkoittaa seuraavia asioita:


title: Kuusela

text: Kuusela on suomenkielinen sukunimi. Tunnettuja nimenkantajia ovat:


title: Kissan rinotrakeiittivirus

text: Kissan rinotrakeiittivirus eli kissan herpesvirus (FHV) on herpesviruksiin kuuluva taudinaiheuttaja, joka yhdessä kalikiviruksen kanssa on yleisimpiä kissojen ylempien hengitysteiden infektioiden aiheuttajia. Näiden virusten arvioidaan olevan aiheuttajina lähes 90 %:ssa kissojen tämäntyyppisistä tulehduksista.


title: Kissan rinotrakeiittivirus

text: Tartunta tapahtuu suoraan kissasta toiseen hengitysteiden välityksellä. Taudista toipuvista kissoista voi tulla viruksen kantajia. Suuri osa vanhemmista kissoista onkin viruksen kantajia, joista arviolta puolet saattaa erittää virusta ja toimia siten tartuntalähteinä muille.


title: Kissan rinotrakeiittivirus

text: Kissan herpesviruksen aiheuttaman hengitystietulehduksen vakavuus vaihtelee melkein oireettomasta jopa kuolemaan johtavaan tautiin. Tyypillisiä oireita ovat kuume, syömättömyys, hengitysvaikeudet sekä kohtauksittainen aivastelu ja yskiminen. Virus voi aiheuttaa keskenmenoja tiineille narttukissoille sekä vakavan taudin kissanpennuille.


title: Suomi talviolympialaisissa 1988

text: Suomi saavutti Calgaryn talviolympialaisista 1988 seitsemän mitalia, joista neljä oli kultaa, yksi hopeaa ja kaksi pronssia. Kisojen mitalitilastossa Suomi sijoittui neljänneksi.


title: Suomi talviolympialaisissa 1988

text: Mäkihypyssä Matti Nykänen voitti kultamitalin kaikissa kolmessa kilpailutapahtumassa. Suomen jääkiekkomaajoukkue saavutti Calgaryssä ensimmäisen arvokisamitalinsa aikuisten olympia- tai MM-tasolla.


title: Honkala

text: Honkala voi tarkoittaa seuraavia:


title: Katajala

text: Katajala on suomenkielinen sukunimi. Tunnettuja nimenkantajia ovat:


title: Tammela (täsmennyssivu)

text: Tammela voi tarkoittaa seuraavia:


title: Uhanalainen muukalainen

text: Uhanalainen muukalainen on rap-artisti Tommishockin 14. maaliskuuta 2012 julkaistu albumi. Sen julkaisi Monsp Records. Albumin ensimmäisenä näytekappaleena julkaistiin kappale "Koukuissaan" ja kappaleesta "Kestää" julkaistiin musiikkivideo helmikuun lopulla 2012.


title: Jääpallon maailmanmestaruuskilpailut 2013

text: 33. Jääpallon maailmanmestaruuskilpailut järjestettiin Ruotsissa tammi–helmikuussa 2013. Maailmanmestaruuden voitti Venäjä. Kisojen A-sarja pelattiin Vänersborgissa 27. tammikuuta – 3. helmikuuta ja B-sarja Vetlandassa 23.–26. tammikuuta. Kolme A-sarjan ottelua pelattiin myös muilla paikkakunnilla.


text:
Kisoihin osallistui 14 maata, jotka oli jaettu A- ja B-sarjaan. A-sarjassa pelasivat parhaimmat jääpallomaat ja sen voittaja oli vuoden 2013 maailmanmestari. Aikaisimpina vuosina pelattua C-sarjaa ei enää ollut ohjelmassa, vaan sen sijaan B-sarja oli jaettu kahteen lohkoon.Suomen joukkue ei tälläkään kertaa saavuttanut tavoitteeksi asetettua mitalia. Suomen jääpallomaajoukkueen päävalmentaja Tommy Österberg oli valinnut tammikuun lopulla alkavaan MM-turnaukseen 18 pelaajan joukkueen. Österberg kommentoi:
Suomen joukkue oli keski-iältään 30 vuotta, ja ykköspyssynä oli Dynamo Kazanin Sami Laakkonen. Kokenutta kaartia edustivat Laakkosen lisäksi vuoden 2004 maailmanmestarit kapteeni Ville Aaltonen, Petteri Lampinen, Markus Hiukka ja kotiinjäävä Kimmo Huotelin.


text: Suomen sarjoista joukkueeseen oli valittu kolme pelaajaa eli Kimmo Kyllönen, Tomi Hauska ja Marko Laitinen, Ruotsista 11 eli Markus Hiukka, Rolf Larsson, Pekka Rintala, Mikko Rytkönen, Markus Kumpuoja, Antti Ekman, Juho Liukkonen, Samuli Helavuori, Ville Aaltonen, Ilari Moisala ja Mikko Lukkarila sekä Venäjän liigasta neljä pelaajaa eli Sami Laakkonen, Marko Herajärvi, Petteri Lampinen ja Pekka Hiltunen.


text: Kaikki ottelut Vetlandan Sapa Arenalla.


text: Ottelut:Ottelut:----


title: Tuomela

text: Tuomela voi viitata seuraaviin:


title: Käännekohdassa

text: Käännekohdassa (engl. "Intersection") on vuonna 1994 ensi-iltansa saanut draamaelokuva, joka on uusintaversio vuoden 1970 ranskalaisesta elokuvasta "Sellaista on elämä". Elokuvan pääosia esittävät Richard Gere, Sharon Stone, Lolita Davidovich, Martin Landau ja Jennifer Morrison. Elokuvan on ohjannut Mark Rydell. Elokuva oli taloudellinen floppi ja voitti Razzie-palkinnon huonoimmasta naispääosasta.


title: Käännekohdassa

text: "Video-oppaassa" vuodelta 1994 Olavi Similä kuvasi elokuvaa kauttaaltaan veteläksi, hyvin kuvatuksi keskinkertaisuudeksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Razormaze

text: Razormaze on yhdysvaltalainen thrash metal/speed metal/heavy metal-yhtye, joka perustettiin vuonna 2007. Yhtye on julkaissut yhden studioalbumin ja kolme EP-levyä.


title: Videopelien historia

text: Videopelien historia kertoo videopelien kehityksestä.


title: Videopelien historia

text: 1950-luvulla kehitettiin ensimmäiset tietokonepelit, jotka liittyivät tieteelliseen tutkimukseen. Ensimmäiset pelit olivat pääosin ristinollan ja shakin kaltaisia pelejä. Esimerkiksi Konrad Zuse kirjoitti jo 1940-luvulla kehittämällään Plankalkül-ohjelmointikielellä algoritmeja shakin pelaamiseen, vaikka itse ohjelmointikielelle ei ollut toteutusta. Ohjelmat olivat mielenkiintoisia paitsi ohjelmointikielten, algoritmien ja tekoälytutkimuksen, myös tietokoneen interaktiivisen käytön kannalta. Vuonna 1958 William Higinbotham kehitti laitteen, jolla kaksi pelaajaa pystyi oskilloskoopin avulla pelaamaan yksinkertaista tenniksen tapaista peliä. Tällä pelillä ei ollut kuitenkaan yhteyttä myöhempään "Pongiin", joka oli toinen tenniksestä inspiraationsa saanut peli.


title: Videopelien historia

text: Vuonna 1962 MIT:n opiskelijat kehittivät PDP-1-tietokoneelle ensimmäisen reaaliaikaisen videografiikkaa käyttävän tietokonepelin nimeltään "Spacewar". Siinä pelaajan ideana oli tuhota toisen pelaajan alus putoamatta itse aurinkoon.


title: Videopelien historia

text: Vuonna 1971 ilmestyi ensimmäinen kolikoilla toimiva videopeliautomaatti, "Spacewarista" ideansa saanut "Computer Space", jonka kehittivät Nolan Bushnell ja Teb Dabney. Pelin menestys oli Dabneyn mielestä pettymys, mutta Bushnellin mielestä se oli menestys.


title: Videopelien historia

text: Television avulla pelattavien joka kodin videopelien pioneeri oli televisiolaitteita valmistavassa yhdysvaltalaisessa Magnavox-yrityksessä työskennellyt saksalaissyntyinen keksijä Ralph Baer. Baer esitti ajatuksen esimiehelleen jo vuonna 1951, mutta tämä tyrmäsi idean. Baer kuitenkin jatkoi kehitystyötä myöhemmin, ja vuonna 1968 hänellä oli prototyyppilaitteisto, jolla pystyi pelaamaan useita erilaisia pelejä. Prototyypin pohjalta kehitettiin ensimmäinen kotikäyttöön tarkoitettu pelikonsoli, Magnavox Odyssey, joka julkaistiin vuonna 1972.


title: Videopelien historia

text: Vuonna 1972 Nolan Bushnell pääsi pelaamaan messuilla esittelyssä ollutta Ralph Baerin "Magnavox Odysseusta", josta vakuuttuneena hän perusti pian Atari-yhtiön. Atari julkaisi vielä samana vuonna "Pong"-pelin, joka muistutti läheisesti Baerin koneen tennispeliä. Pongista tuli huippumenestys, ja Atari myi kaikkiaan 19 000 "Pong"-automaattia. Peliautomaateista tuli kuitenkin merkittävä osa 1970- ja 1980-luvun pelikulttuuria, jolloin oli kolikkopelien kultainen aikakausi. Peliautomaattien ei tarvinnut välittää konsoleiden tai kotitietokoneiden teknisistä rajoituksista, joten niissä nähtiin usein huomattavasti edistyksellisempiä pelejä kuin kotijulkaisuissa. Erityisesti sellaiset peliautomaattiklassikot kuin "Donkey Kong" ja "Pac-Man" ovat jääneet elämään ja löytäneet hahmoina tiensä myös myöhemmille konsoleille. Myös osa myöhemmin suosituista konsolipelisarjoista, kuten "Mortal Kombat", ovat alun perin peliautomaattipelejä.


title: Videopelien historia

text: Jo varhaisilla tietokoneilla kyettiin pelaamaan yksinkertaisia pelejä. Kotitietokoneisiin eivät pelit kuitenkaan kulkeutuneet ennen 1980-lukua, johon asti kotikoneiden graafiset kyvyt olivat erittäin vaatimattomia. Eräs ensimmäisistä pelityypeistä olivat niin kutsutut tekstiseikkailupelit, joissa pelaajaa ohjataan kirjoittamalla erilaisia komentoja, ja tapahtumat ja paikat esitetään kirjallisena kuvailuna. Eräs kuuluisimmista tällaisista peleistä oli useita jatko-osiakin saanut fantasiaseikkailu "Zork", joka ilmestyi vuonna 1977.


title: Videopelien historia

text: IBM PC ilmestyi vuonna 1981. Ensimmäinen laajalti levinnyt kotitietokone oli kuitenkin Commodore 64, joka julkaistiin vuonna 1982 konsolipelejä vaivanneen laman alkuvuosina. Commodore 64 olikin pitkään kaikkien aikojen myydyin tietokone, Suomessa sitä myytiin väkilukuun suhteutettuna enemmän kuin missään muualla maailmassa. Sekä IBM PC:n että Commodore 64:n pelit olivat alkeellista grafiikkaa käyttäviä pelejä, jotka luettiin erillisiltä levykkeiltä. Yksi merkittävimpiä 1980-luvun tietokonepelejä oli venäläisen Aleksei Pažitnovin kehittämä "Tetris", jonka alkuperäinen tarkoitus oli kehittää hävittäjälentäjien havainnointi- ja päättelykykyä. "Tetris" on nykyään kenties maailman tunnetuin videopeli.


title: Videopelien historia

text: Nykypäivän tietokonepelaaminen on kehittynyt samaa tahtia itse tietokoneiden kanssa. Tietokonepeleissä ei ole jaoteltavissa samanlaisia sukupolvia kuin konsolipeleissä, sillä jokaista tietokonetta on mahdollista kehittää omaa tahtiaan. Tietokonepelit säätelevät kehitystä lähinnä teknisillä minimivaatimuksillaan, jotka nekin ovat kehittyneet tasaisesti ilman erityisen suuria hyppäyksiä, jotta voitaisiin puhua pelisukupolvista. Internetin yleistymisen myötä tietkonepelaamista on leimannut vahvasti sen sosiaalinen ulottuvuus, minkä vuoksi tietokonepelaamisen suosituin muoto on 2000-luvun alusta alkaen ollut nettiroolipelaaminen. Erityisesti "World of Warcraftin" kaltaiset massiiviset verkkoroolipelit ovat leimanneet vahvasti tietokonepelaamista.


title: Videopelien historia

text: Tietokonepelaamisen ongelmana on jo pitkään ollut piratismi. Tietokonepelien lataaminen netistä on jo pitkään ollut helppoa, eikä pelien aitouden varmistaminen ole helppoa. Tämän vuoksi pelitalot ovatkin vähentäneet pelkästään tietokoneille kehitettävien pelien määrää radikaalisti ja pyrkineet siirtämään maksamisen painopistettä itse pelistä sisältöön. Nettiroolipeleissä pelaaja maksaakin usein kuukausittaisen korvauksen oikeudestaan olla mukana pelissä. Monissa nettimoninpeleissä (kuten "World of Tanks" ja "Guild Wars 2") käytetään peliin rakennettuja mikromaksuja, jolloin kuukausimaksua ei tarvita. Käytäntö vaihtelee peleittäin, joissain oikealla rahalla saa selvän etulyöntiaseman muihin pelaajiin nähden, toisissa taas mikromaksuilla voi hankkia kosmeettisia parannuksia, kuten haarniskoja, aseita tai lemmikkejä, jotka eivät kuitenkaan varsinaisesti paranna pelaajaan mahdollisuuksia muita pelaajia vastaan.


title: Videopelien historia

text: Vuonna 1972 päivänvalon näki Magnavox Odyssey, jota nykyään pidetään historian ensimmäisenä kaupallisena pelikonsolina. Nykypäivän näkökulmasta se oli sitä kuitenkin hyvin lievästi: pelit perustuivat lähinnä yhteen tai kahteen televisioruudulle heijastettavaan valkoiseen valopisteeseen. Varsinaista grafiikkaa ei ollut, vaan sen virkaa hoitivat erilaiset televisioruutuun liimattavat kalvot. Laitteessa oli myös vaihdettavat pelikasetit, jotka tosin määrittivät lähinnä valopisteiden muodon ja kulkusuunnan. Itse pelien pelaaminen vaati lautapelien tapaan ohjekirjan ja erilaisia nappuloita, noppia ja erillisiä lautoja. Konsolista tehtiin myöhemmin uusia, entistä kehittyneimpiä versioita. Konsoli itsessään jäi myöhempien, huomattavasti yksinkertaisempien konsoleiden varjoon.


title: Videopelien historia

text: Ensimmäisen sukupolven konsoleita määrittelee yksi peli: Nolan Bushnellin perustaman Atari-yhtiön kehittämä "Pong", äärimmäisen yksinkertainen ”videopöytätennis”, joka synnytti valtavan jäljittelijöiden joukon. Ensimmäisen sukupolven konsoleista tuli ”Pong-koneiden” aikakausi: konsolit eivät sisältäneet kuin muutaman, sisäänrakennetun pelin, joista useimmat olivat erilaisia "Pong"-muunnelmia. Epäinnovatiivisten, samankaltaisten laitteiden ylituotanto johti lopulta historian ensimmäiseen videopelilamaan vuonna 1977, jonka katsotaan lopettaneen moduulittomien konsoleiden aikakauden.


title: Videopelien historia

text: Vuoden 1977 videopelilaman seurauksena videopelimarkkinoille jäi ainoastaan kaksi vakiintunutta toimijaa: Atari ja Magnavox. Näistä Atari nousi seuraavan sukupolven dominoivaksi voimaksi: vuonna 1977 julkaistu Atari 2600 on yksi suvereeneimmista videopelimarkkinoita hallinneista konsoleista koskaan. Erityisesti kyseiselle konsolille julkaistu "Space Invaders" oli avainasemassa lopettamassa vuoden 1977 videopelilamaa ja aloittamassa uutta aikakautta videopelaamisessa. Atari 2600:ssa siirryttiin vallankumouksellisesti mikroprosessorin käyttöön, joka mahdollisti pelien tallentamisen ROM-moduuleille sen sijaan, että ne olisi täytynyt rakentaa erikseen laitteistotasolla aiempien "Pong"-koneiden tapaan. Tämä avasi tien myös ulkopuolisille pelien kehittäjille ja pelien irtomyynnille, jonka vuoksi Atari 2600 on toisinaan pidetty nykyisten pelikonsolien todellisena edeltäjänä. Suorittimen käyttö mahdollisti myös aiempaa monipuolisemmat pelit, joista merkittävimpiä olivat muun muassa "Pitfall", "Yars’ Revenge" ja erilaiset urheilupelit.


title: Videopelien historia

text: Historian ensimmäinen tunnistettava videopelihahmo "Pac-Man" oli ensimmäinen koskaan kehitetty sokkelopeli, joka vastoin yleistä harhaluuloa nousi maineeseen nimenomaan kolikkopelinä, ei Atari 2600:n huonomaineisena kotiversiona.


title: Videopelien historia

text: Atarin ylivertainen asema videopelimarkkinoilla johti kuitenkin 1980-luvun edetessä pelien tason heikentymiseen, kun markkinoille tulvi ulkopuolisten kehittäjien toinen toistaan heikompia ja hutaisemalla tekemiä pelejä. Yksi tunnetuimmista flopeista on Steven Spielbergin elokuvaan perustuva "E. T.", jota tarinan mukaan tuotettiin enemmän kuin olemassa olevia Atari 2600 -konsoleita ja joita haudattiin New Mexicon kaatopaikalle. Videopeliteollisuuden heikentynyt julkisuuskuva sai monet lelukaupat pitämään videopelejä ohimenevänä muoti-ilmiönä ja lopettamaan uusien pelien tilaukset. Seurauksena oli vuoden 1983 videopelilama, joka lopetti Atarin valtakauden lisäksi toisen konsolisukupolven.


title: Videopelien historia

text: Videopelilaman jälkimainingeissa Atari menetti yksinvaltansa videopelimarkkinoilla. Videopeliteollisuus kuihtui länsimaissa liki kokonaan useaksi vuodeksi, kunnes uusi aalto lähti liikkeelle Japanista: pitkäikäinen, erittäin kuuluisasta "Donkey Kong" -kolikkopelistä tunnettu Nintendo oli jo vuonna 1983 julkaissut Famicom-nimisen konsolin, joka menestyi kotimaassaan erittäin hyvin. Vuonna 1985 konsoli julkaistiin länsimarkkinoille nimellä Nintendo Entertainment System (NES), joka aloitti videopelien kolmannen, niin sanotun kahdeksanbittisen sukupolven. Yksi merkittävimpiä syitä Nintendon menestykselle oli "Super Mario Bros." -videopeli, joka aloitti erittäin suositun, vielä nykyäänkin jatkuvan tasohyppelypelien sarjan. Muita nykyisin menestyneiden pelisarjojen avauksia olivat vuoden 1986 "Metroid" ja "The Legend of Zelda".


title: Videopelien historia

text: Nintendo ei kuitenkaan saavuttanut markkinoilla samanlaista määräävää asemaa kuin Atari edellisen sukupolven aikana. Tästä pitivät huolen kilpailijat, joista merkittävin oli toinen japanilainen peliyhtiö Sega. Sega Master System julkaistiin vuonna 1987 ja oli teknisesti samantasoinen NES:n kanssa. Sega Master System ei kuitenkaan kyennyt horjuttaman NES:n selkeää ykkösasemaa maailmalla, vaikka myikin joissain maissa kilpailijaansa paremmin. Tämän vuoksi Sega ryhtyi jo aikaisessa vaiheessa kehittämään seuraavan sukupolven konsolia, 16-bittistä laitetta.


title: Videopelien historia

text: 1980-luvulla myös kotitietokoneet alkoivat yleistyä ja muun muassa Commodore 64 löi itsensä läpi markkinoilla. Tietokoneet saivatkin aluksi jalansijaa pelimarkkinoilta konsoleiden kärsiessä lamasta, mutta jäivät NES:n menestyksen myötä nopeasti jalkoihin. Silti esimerkiksi Suomessa Commodore 64 myi paikoin jopa paremmin kuin NES.


title: Videopelien historia

text: Vaikka kolmas sukupolvi oli vielä täysissä voimissaan, Sega pyrki horjuttamaan Nintendon valta-asemaa 16-bittisellä Sega Mega Drive -laitteella. Sega tarjosi merkittävästi Nintendon NES-konsolia parempaa grafiikkaa ja pystyi näin todella kilpailemaan kuluttajien suosiosta. Monet uusia konsoleita harkitsevat päättivätkin hankkia mieluummin uusinta teknologiaa edustavan Mega Driven kuin kahdeksanbittisen NES:n. Paremman pelitarjontansa vuoksi NES pystyi kuitenkin edelleen kilpailemaan Mega Driven kanssa kohtuullisen hyvin, sillä Segalla ei ollut tarjota kuluttajille "Super Marion" ja "Zeldan" kaltaisia tunnettuja tuotemerkkejä. Tähän tarpeeseen syntyi Segan oma lippulaiva, "Sonic the Hedgehog", joka menestyi kaupallisesti erittäin hyvin.


title: Videopelien historia

text: Nintendon vastaus Segalle tuli vuonna 1990, jolloin Super Famicom eli lännessä Super Nintendo Entertainment System (SNES) julkaistiin. Kyseessä oli myös 16-bittinen, teknisesti vähintään Mega Driven tasoinen konsoli, jonka etuina olivat Nintendon tunnetut tuotemerkit, kuten "Mario", "Zelda" ja "Metroid", jotka kaikki saivat uudet pelinsä uudelle konsolille. Konsolipolven uusia avauksia olivat ensimmäiset kolmiulotteista grafiikkaa käyttävät pelit. Ensimmäinen merkittävä tällainen oli ammuntapeli "Doom", joka ensimmäisenä pelinä oli ”kuvattu” täysin pelaajan omasta näkökulmasta, ensimmäisestä persoonasta. Muita kolmiulotteisia pelejä olivat muun muassa "F-Zero" ja "Mario Kart". Myös perinteiset kaksiulotteiset tasohyppelypelit päätyivät hyödyntämään kolmiulotteisuutta, mistä paras esimerkki on Super Nintendon myydyin peli "Donkey Kong Country".


title: Videopelien historia

text: SNES:n ja Sega Mega Driven välisestä kamppailusta tuli erittäin tasaväkinen, eikä kumpikaan saanut selkeää yliotetta markkinoilla. Sega yritti lisätä Mega Driven teknistä etumatkaa julkaisemalla laitteelle erillisiä lisäosia, jolloin koneeseesta saatiin parhaimmillaan 32-bittinen. Segan epäonneksi pelien kehittäjiltä ei löytynyt vielä tarpeeksi tietotaitoa 32-bittisten pelien luomiseksi, joten lisäosaa hyödyntävien pelien kirjo jäi vaatimattomaksi. Sega myös koetti ensimmäisenä kaupallisesti CD-pohjaista järjestelmää Sega Mega-CD -lisäosan avulla, mutta se kärsi samasta ongelmasta.


title: Videopelien historia

text: Vuodesta 1983 videopeliteollisuuden kiistattomana ykkösnimenä toimineen Nintendon ei ollut kiire kehitellä seuraavan sukupolven 32-bittistä konsolia. Segan pyrkimykset uuden, CD-pohjaisen konsolin kehittämiseksi saivat Nintendon kuitenkin aloittamaan oman CD-pohjaisen lisäosan, SNES CD-ROM:n kehittämisen. Yhteistyökumppanina oli pieni japanilainen viihde-elektroniikkayhtiö Sony. Nintendo kuitenkin hylkäsi CD-pohjaisen järjestelmän, jolloin Sony jatkoi sen kehittämistä itsenäisesti. Tästä lähti liikkeelle PlayStationin taru. Nintendo vaihtoi yhteistyökumppanikseen Philipsin, jonka kanssa syntyi CD-i, yksi kaikkien aikojen huonomaineisimmista pelikonsoleista. Myös Nintendon seuraava projekti, vuonna 1994 julkaistu Virtual Boy -niminen kannettava 3D-konsoli osoittautui vieläkin suuremmaksi fiaskoksi: kömpelö, vain yhdelle pelaajalle tarkoitettu ja monille päänsärkyä aiheuttanut konsoli menestyi surkeasti niin Japanissa kuin Yhdysvalloissakin, eikä sitä julkaistu Euroopassa lainkaan. Nämä projektit myöhästivät Nintendon seuraavan konsolin, Nintendo 64:n julkaisua, jolloin markkinoille oli ehtinyt jo kaksi kovaa kilpailijaa.


title: Videopelien historia

text: Nintendon kovin kilpakumppani Sega julkaisi marraskuussa 1994 pitkään kehittelemänsä Sega Saturn -konsolinsa, CD-pohjaisen 32-bittisen konsolin, joka aloitti viidennen sukupolven. Kone oli teknisesti edistyksellinen ja Sonic -hahmon vanavedessä vakiinnuttanut oman pelikirjastonsa, mutta jäi nopeasti uuden tulokkaan jalkoihin: Nintendon entinen yhteistyökumppani Sony julkaisi heti seuraavassa kuussa oman PlayStation-konsolinsa. Uudelle tulokkaalle markkinat olivat suotuisat: Sony sai puolelleen lukuisia uusia, kiinnostavia pelitaloja, joiden ansiosta se nousi myyntitilastojen kärkeen. Sony kehitti nopeasti oman pelikirjastonsa, josta on ajan saatossa tullut lähes yhtä vakiintunut kuin Nintendon vastaavasta: "Crash Bandicoot", "Gran Turismo" ja aiemmin NES:lle julkaistun "Metal Gearin" jatko-osa "Metal Gear Solid" vakiinnuttivat nopeasti Sonyn aseman videopelikentän uutena valtiaana.


title: Videopelien historia

text: Nintendon vastaveto tuli kaksi vuotta myöhemmin (1996) Nintendo 64:n muodossa. Se oli 64-bittinen, mutta kilpailijoihinsa verrattuna vanhanaikainen, koska se käytti yhä pelimoduuleita CD-levyjen sijaan. Nintendo uudisti jälleen kaikki suosituimmat pelinsä uuteen, kolmiulotteiseen muotoon, mutta edes tämä ja 2000-luvun alun "Pokémon"-buumi eivät auttaneet Nintendoa nousemaan johtoasemaan.


title: Videopelien historia

text: Viidennen sukupolven merkittävin kehitysaskel edellisiin verrattuna oli pelien siirtyminen pääsääntöisesti 3D-ympäristöön. Erityisesti uusi polygoneihin perustuva grafiikkamallinnus oli merkittävä edistysaskel pelien graafiselle kehitykselle, mahdollistaen pikseleitä monimutkaisemman ja luonnollisemman esityksen.


title: Videopelien historia

text: Sonyn ja Nintendon jalkoihin jäänyt Sega koetti jälleen kerran kammeta itseään pinnalle uudella konsolilla, joka ylittäisi kilpailijoiden ominaisuudet. Vuonna 1999 julkistettu Sega Dreamcast olikikin teknisesti aikansa edistyksekkäin, mutta sen menestys tyrehtyi nopeasti Sonyn ilmoitettua PlayStation 2:n julkaisemisesta vuonna 2000. Dreamcast myi vain yhdeksän miljoonaa kappaletta maailmanlaajuisesti ja jäi Segan viimeiseksi konsoliksi.


title: Videopelien historia

text: PlayStation 2 julkaistiin vuonna 2000. Sen optinen lukulaite oli päivitetty tukemaan myös DVD-ROM-formaattia, mikä mahdollisti sille tärkeän kilpailuedun: laite kykeni toistamaan DVD-elokuvia, joista oli tuolloin kehittymässä dominoiva formaatti elokuvien kotilevitykseen. PlayStation 2 oli aikanaan markkinoiden halvin DVD-soitin, mikä takasi sille kovan myyntivolyymin pelivalikoiman ollessa vielä suppea.


title: Videopelien historia

text: Nintendon uusi tuleminen tapahtui konsolilla nimeltä GameCube. Se oli Nintendon ensimmäinen optista lukulaitetta käyttävä pelikonsoli, mutta tavallisen CD:n tai DVD:n sijaan siinä käytettiin erityistä miniDVD-levyä. Tämän tarkoitus oli todennäköisesti torjua jo ensimmäistä PlayStationia riivaamaan noussutta piratismia, mutta käytännössä se heikensi Nintendon asemaa pelimarkkinoilla: laitteella ei ollut mahdollisuutta toistaa DVD:itä tai CD:itä. GameCube jäikin erityisesti Japanin ulkopuolella todella heikkoihin myyntilukuihin, myyden vuoteen 2007 mennessä vain 21,6 miljoonaa kappaletta.


title: Videopelien historia

text: Kuudennessa sukupolvessa markkinoille pyrki myös uusi toimija, PC-tietokoneista tunnettu ohjelmistoyhtiö Microsoft. Xbox tuli markkinoille vuonna 2002, mutta ei onnistunut enää haalimaan itselleen kummoista suosiota PlayStation 2:n ylivallan tieltä. Vaikka Xbox oli teknisiltä ominaisuuksiltaan sukupolvensa edistyksellisin, haittasivat sitä myöhäinen markkinoilletulo, valmiin DVD-soittimen puute ja kilpailijoihinsa suhteutettuna kallis hinta.


title: Videopelien historia

text: Vielä ennen PlayStation 2:n ilmestymistä analyytikot ennustivat tiukkaa kamppailua PlayStation 2:n, Xboxin ja GameCuben välille. Xboxin etuna oli tehokkain alusta, GameCuben etuna sukupolven edullisin hinta. Mutta vaikka PlayStation 2 oli näistä kolmesta kenties teknisesti heikoin, muodostui sen DVD:n katselumahdollisuudesta sen suurin valttikortti. Konsolia myytiin suuria määriä pelivalikoiman ollessa vielä vähäinen, ja kun pelivalikoima alkoi laajentua, taistelu oli käytännössä ohitse. Playstation 2 oli kuudennen sukupolven ylivoimainen yksinvaltias: se rikkoi 100 miljoonan myydyn yksikön rajan vuoteen 2005 mennessä oltuaan vain viisi vuotta markkinoilla. Kaiken kaikkiaan konsolia myytiin sen elinaikana 117 miljoonaa kappaletta Xboxin myydessä maailmanlaajuisesti 26 miljoonaa ja GameCuben 21,6 miljoonaa kappaletta. PlayStation 2 on myös kaikkien aikojen pitkäikäisin konsoli: sitä valmistettiin yhtäjaksoisesti yhteensä 13 vuotta. Sitä on syytä pitää videopelimarkkinoiden suvereeneimpana hallitsijana sitten Nintendo Entertainment Systemin ja Atari 2600:n.


title: Videopelien historia

text: Kuudes sukupolvi oli historian suosituin konsolisukupolvi. Viimeistään tämän sukupolven aikana videopelaaminen murtautui ulos lastenviihteen imagostaan ja pelaamisesta tuli suosittua myös vanhempien ja tyttöjen keskuudessa. Erityisesti PC:lle julkaistun "The Sims" -pelin myötä videopeliteollisuudessa alettiin kiinnittää enemmän huomiota myös näihin kohderyhmiin, mikä johti peliteollisuuden monimuotoisuuden kasvuun. Kuudes sukupolvi myös aloitti konsolipuolella nettipelaamisen aikakauden, joka konkretisoitui toden teolla seuraavassa sukupolvessa.


title: Videopelien historia

text: Edellisen konsolisodan ratkettua Sonyn hyväksi kilpailijat aloittivat välittömästi uusien pelikoneiden kehittämisen. Ensimmäisenä markkinoille ennätti Microsoft, joka julkaisi ensimmäisen seitsemännen sukupolven konsolin, Xbox 360:n vuonna 2005. Se oli ensimmäinen konsoli, joka kykeni HD-tason kuvanlaatuun ja joka käytti ainoastaan laajakuvaformaattia. Laitteessa oli myös tuki HD DVD -elokuvien toistoa varten, mutta tämä vaati erillisen lisäosan toimiakseen. Jo edellisestä Xboxista tuttu Xbox Live lukeutui myös Xbox 360 ominaisuuksiin.


title: Videopelien historia

text: Seuraavana vuonna markkinoille tulivat myös kilpailijat. Marraskuussa Sony esitteli PlayStation 3 -konsolinsa, jonka ajateltiin olevan ennakkosuosikki uuteen konsolisotaan lähdettäessä. PlayStation 3 oli teknisiltä ominaisuuksiltaan selkeästi Xbox 360:ä edistyksellisempi Full HD -tason kuvallaan, ja siitä löytyi tuki Blu-ray-formaatille. Myöhemmin elokuvien formaattisota HD DVD:n ja Blu-rayn välillä päättyi Blu-rayn voittoon. Blu-ray-levyjen toistomahdollisuudesta ei kuitenkaan tullut PlayStation 3:lle sellaista etua kuin DVD:stä PlayStation 2:lle, sillä Blu-ray-formaatti ei tämän sukupolven aikana noussut lähellekään haastamaan DVD:n valta-asemaa videomarkkinoilla. PlayStation 3:n nettipelimahdollisuutta tukemaan muodostui PlayStation Network, joka kuukausimaksullisesta Xbox Livestä poiketen on käyttäjälleen ilmainen.


title: Videopelien historia

text: Vielä vuoden 2006 lopulla konsolimarkkinoille ilmoittautui Nintendo täysin uudenlaisella konsolilla: Wii ei sisältänyt HD-tukea tai mahdollisuutta kummankaan teräväpiirtoformaatin elokuvien toistamiselle, mutta sillä oli käytössään merkittävä peliteknologinen innovaatio: liiketunnistukseen perustuva ohjausjärjestelmä. Perinteisten ohjainten eli padien sijaan Wiitä ohjataan liiketunnistusta tukevalla ohjaimella, Wii Remotella, joka muistuttaa ulkonäöltään enemmän kaukosäädintä kuin mitään aiempien sukupolvien peliohjainta. Liikkeentunnistusteknologiansa avulla Wii profiloitui nopeasti kaikista konsoleista perheystävällisimmäksi. Wiillä on myös nettipelimahdollisuus, mutta se on arvioitu sukupolvensa heikoimmaksi.


title: Videopelien historia

text: Seitsemäs konsolisukupolvi on videopelihistorian pitkäikäisin: se kesti vuoteen 2013 mennessä jo kahdeksan vuotta. Samalla se on myös tasaisin kolmen konsolin ollessa vakiinnuttanut paikkansa videopelikentällä. Perheystävällinen ja innovatiiviseen ohjaukseen luottava Wii on sukupolven myydyin konsoli 97 miljoonalla myydyllä yksiköllä. Xbox 360 ja PlayStation 3 ovat käyneet tasaista kamppailua kakkossijasta, myyden molemmat noin 77 miljoonaa yksikköä vuoteen 2013 mennessä.


title: Videopelien historia

text: Ensimmäisen kahdeksannen sukupolven konsolin julkaisi Nintendo, jonka Wii U julkaistiin marraskuussa 2012. Siinä on uutuutena kosketusnäytöllinen Wii U GamePad, jonka avulla voi täydentää päänäytön peliä tai toistaa peliä suoraan näytöltä. Se toimii itsenäisenä ilman televisiota. Ohjaimessa on myös kiihtyvyydentunnistin liikeohjausta varten, gyroskooppi, kamera, kaksi analogista tattia sekä sisäänrakennettu mikrofoni, ja se tukee NFC-yhteyttä, jota voidaan käyttää muun muassa langattomaan luottokortilla maksamiseen. Wii U:n valmistus lopetettiin tammikuussa 2017. Konsoli myi maailmanlaajuisesti 13,56 miljoonaa kappaletta, vähiten kaikista Nintendon pelikonsoleista.


title: Videopelien historia

text: Microsoftin uusi konsoli, Xbox One esiteltiin kesäkuussa 2013. Xbox Onen mainostetaan olevan pelikonsolin sijaan kodin viihdekeskus, jossa on pelikoneen lisäksi PC-tietokone ja mahdollisuus katsella kaapelitelevisiota lisämaksusta. Laitteeseen kuuluu kiinteänä edellisen Xboxin lisävarusteena tunnettu Kinect -liikkeentunniskamera, johon on lisätty myös äänentunnistus. Xbox One tulee vaatimaan toimiakseen nettiyhteyden vähintään 24 tunnin välein, minkä lisäksi sen pelien jälleenmyynnille ja jakamiselle on asetettu rajoituksia. Tämä aiheutti laajaa kritiikkiä kuluttajien suunnalta, ennen kuin konsolia edes julkaistiin.


title: Videopelien historia

text: Sonyn PlayStation 4 esiteltiin vain hieman Xbox Onen jälkeen. Microsoftin saaman kritiikin johdosta Sony ilmoitti näyttävästi, ettei se tule asettamaan pelien jälleenmyynnille tai jakelulle rajoituksia. PlayStation 4 ei myöskään vaadi jatkuvaa nettiyhteyttä. PlayStation 4:n pelaaja voi jakaa pelikokemuksiaan sosiaalisessa mediassa pelin aikana erityisellä näppäimellä, joka sisältyy konsolin peliohjaimeen. Verkkopelaaminen on muuttunut maksulliseksi. Sony julkaisi lokakuussa 2016 PlayStation VR -virtuaalitodellisuuslasit, jotka ovat yhteensopivat PlayStation 4:n kanssa. Ne vaativat PlayStation-kameran toimiakseen.


title: Videopelien historia

text: Sekä Xbox One että PlayStation 4 käyttävät AMD:n Jaguar-suoritinta, joka perustuu AMD APU -suoritinmallistoon ja käyttää PC-tietokoneissa käytettyä x86-64-käskykantaa. Xbox One on yhteensopiva edellisen konsolin kanssa, kun taas Playstation 4 ei ole yhteensopiva edellisen konsolin kanssa.


title: Videopelien historia

text: Nintendon kehittämä Nintendo Switch paljastettiin trailerilla lokakuussa 2016. Siinä on uutuutena irrotettavat joy-con-ohjaimet, joita voi käyttää sekä kannettavana taulutietokoneen kaltaisena että telakoituna kotikonsolina, joka kytketään televisioon. Ohjaimissa on liiketunnistimet ja HD Rumble -tuki. Laitteella voi myös pelata verkossa toisiaan vastaan kasvokkain. Switch julkaistiin maailmanlaajuisesti 3. maaliskuuta 2017. Se ei ole teknisesti tehokkaampi kuin kilpailijansa, ja ydinominaisuus onkin kuljetettavuus.


title: Videopelien historia

text: Sonyn PlayStation 4 -konsolista on esitelty Pro-malli, jossa suorituskykyä on nostettu. Malli käyttää samaa arkkitehtuuria kuin aiempi malli. Pelien odotetaan toimivan yhteensopivasti uudella mallilla ilman muutoksia, ja osalle peleistä julkaistaan päivitys lisätyn suorituskyvyn käyttämiseksi.


title: William Warelwast

text: William de Warelwast (k. 1137) oli Exeterin piispa. Hän oli osallisena kuningas Vilhelm Punaisen ja arkkipiispa Anselmin välisessä riidassa, joka oli investituurariidan alkua. Hän kävi useita kertoja Roomassa kuninkaan lähettiläänä. Historioitsija Eadmer, yksi Anselmin kannattajista, väitti hänen lahjoneen paavin.


title: William Warelwast

text: Investituurariidan päätyttyä Warelwastin nimitettiin piispaksi Exeteriin, jossa hän aloitti uuden katedraalin rakennustyöt. Kuoltuaan vuonna 1137 hänen seuraajakseen valittiin hänen veljenpoikansa Robert Warelwast.


title: William Warelwast

text: Warelwast syntyi luultavasti Veravalin seudulla Normandiassa ja ensimmäiset viralliset asiakirjat hänestä on päivätty joko vuodelle 1087 tai 1088.


title: William Warelwast

text: Uransa alkuvaiheessa Warelwast toimi kuninkaan sihteerinä ja vuonna 1095 kuningas Vilhelm lähetti hänet toisen sihteerinsä Gerardin kanssa neuvottelemaan paavin kanssa arkkipiispa Anselmin erottamisesta. Ainakin yhdessä tapauksessa hän toimi myös kuninkaallisena tuomarina.


title: William Warelwast

text: Warelwast saattoi olla paikalla kuningas Vilhelmin kuollessa 2. elokuuta 1100 metsästysretkellä, koska hän oli todistajana kirjeessä, jossa Henrik kutsui Anselmin takaisin Englantiin.


title: William Warelwast

text: Warelwast vihittiin Exeterin piispaksi 11. elokuuta 1107. Hän aloitti uuden katedraalin rakennustyöt vuonna 1114. Poikkilaivan kaksi tornia ovat peräisin tältä ajalta.


title: William Warelwast

text: Warelwast korvasi sääntökuntien ulkopuolisen papiston kaniikeilla Plymtonissa ja Devonissa vuonna 1121 ja 1127 Cornwallin Launcestonissa. Hän sokeutui noin vuonna 1120, mitä William Malmesburylainen piti rangaistuksena hänen oletetusta yrityksestään erottaa hänen edeltäjänsä piispana. Robert Bathilainen toimitti hänen viimeisen voitelunsa 26. syyskuuta 1137, samana päivänä kun hän kuoli.


title: Taurian puisto

text:
Taurian puisto () on 21,1 hehtaarin laajuinen puistoalue Pietarin keskustassa Venäjällä.
Arkkitehti Ivan Starovin ja puutarhuri William Goldin suunnittelema maisemapuisto on istutettu vuosina 1783–89 vieressä sijaitsevan Taurian palatsin yhteyteen. Tasaiseen maastoon kaivettiin kaksi lampea, jotka täytettiin Liihan kanavan vedellä. Kaivuutöiden yhteydessä syntyneestä maa-aineksesta laadittiin pieniä kukkuloita. Puisto avattiin yleisölle vuonna 1866. Alkuperäistä suunnitelmaa muutettiin 1800- ja 1900-lukujen vaihteessa. Ympäröivä aita on vuodelta 1896.


title: Taurian puisto

text: Vuonna 1930 alue nimettiin Ensimmäiselle viisivuotissuunnitelmalle omistetuksi kulttuuri- ja lepopuistoksi. Toisen maailmansodan aikana sitä käytettiin sotilaiden koulutukseen, kuorma-autojen korjauspaikkana ja kasvimaana. Vuodesta 1956 lähtien siellä toimi kaupungin lastenpuisto.


title: Taurian puisto

text: Vanhoja tammia, lehtikuusia ja lehmuksia on säilynyt etupäässä puiston reunamilla. Keskiosassa on nurmialueita sekä sodan jälkeen istutettuja puita ja pensaita. Puistossa on Leningradin puolustuksen nuorille sankareille omistettu muistomerkki (1962) sekä Pjotr Tšaikovskin (1990) ja Sergei Jeseninin (1995) patsaat. Viimeisimmät uudistus- ja korjaustyöt tehtiin 2000-luvun alussa. Kova käyttö lasten leikkipaikkana ja pallokenttänä kuluttaa puiston istutuksia.


title: Taurian puisto

text: Taurian puisto sijaitsee kaupungin keskustassa Špalernaja-, Tavritšeskaja-, Kirotšnaja- ja Potjomkinskajakatujen ympäröimänä. Lähin metroasema on Tšernyševskaja.


title: Somnolenssi

text: Somnolenssi tarkoittaa voimakasta uneliaisuuden tunnetta, tilaa, jossa henkilö on nukahtamisen partaalla tai hänellä on tarve nukkua erittäin pitkiä aikoja. Somnolenssista kärsivä henkilö voi kokea mikrounia.